Περί παίδων αγωγής (Νατσιός Δημήτρης, δάσκαλος) | Η ΑΛΛΗ ΟΨΙΣ\nΔημοσιεύθηκε στις 2 Δεκεμβρίου, 2009\n(3,360 άτομα το έχουν διαβάσει)\nOμιλία που εκφωνήθηκε τον Οκτώβριο του 2009 στο Κιλκίς Ο μεγάλος μας ποιητής Κωνσταντίνος Καβάφης στο περίφημο ποίημά του «Ιθάκη» σημείωνε τούτα τα σπουδαία:\nΘα ταξιδέψω λοιπόν, σήμερα μαζί σας, πίσω στο χρόνο. Θα σκάψω στην παράδοση μας. Θα αποκαλύψω, κατά τον δυνατόν, τον χρυσό των προγόνων μας, που καλύφθηκε από την κρούστα της λήθης και μπαζώθηκε από τις τσιρίδες των φραγκογραικύλων της σήμερον. Θα ξεκινήσω από τον παππού μας, την αρχαία Ελλάδα, θα ανηφορίσω στις ατραπούς της ιστορίας και θα συναντήσω τον πατέρα μας, το Βυζάντιο, την αειθαλή Ρωμανία – πάντα ανθεί και μας φέρνει κι άλλα τζιβαϊρικά. Θα καταλήξω στην νεότερη, στην σύγχρονη εποχή, σε μας τους γιους, τα εγγόνια, που αλλοιωθήκαμε από τον θαυμαστό, καινούργιο κόσμο μας. Στο τέλος θα προσπαθήσω να συνταιριάσω την παράδοση και το σύγχρονο. Να διαπιστώσουμε τι είχαμε, τι χάσαμε και τι μας πρέπει. « Άρξομαι δε από των προγόνων πρώτον»….\nΣε κάθε σπίτι, σε κάθε σχολή στην αρχαία Ελλάδα υπήρχε ο Όμηρος. «Την Ελλάδα όλην πεπαίδευκεν ούτος ο ανήρ» θα πει ο Πλάτων. Οι γονείς αναθρέφουν τα παιδιά τους για να γίνου καλοί καγαθοί πολίτες. Σκοπός τους ν’ αποκτήσουν τα παιδιά την αρετή, λέξη που δεν εξηγείται, αλλά βιώνεται. «Ουκ έστιν αρετής νόημα τιμιώτερον». Δεν υπάρχει τίποτε πιο πολύτιμο από την αρετή. Ό,τι κι αν γίνουν τα παιδιά πρέπει να τα διακρίνει η αρετή, γιατί «πάσα επιστήμη (τέχνη) χωριζομένη αρετής πανουργία τις και ου σοφία φαίνεται», λέει ο Πλάτων στο πασίγνωστο ρητό του. Αρετή μάλλον εννοούσαν οι αρχαίοι την υστεροφημία. Το να φεύγει κάποιος απ’ αυτή τη ζωή και ν’ αφήνει πίσω του μία λαμπρή ανάμνηση. «Η δε αρετή και θανώσι λάμπει». Η αρετή λάμπει ακόμη και μετά το θάνατο των ενάρετων ανθρώπων. Πώς όμως παίδευαν οι γονείς ενάρετους ανθρώπους; Στο έργο του «περί παίδων αγωγής» ο Πλούταρχος ανθολογεί, γύρω στο 50 μ.Χ., όλα την προηγούμενη σοφία. Αντιγράφω λίγα θαυμάσια σπαράγματα :«Οι γονείς», γράφει, «να μην παινεύουν υπερβολικά και φουσκώνουν τα παιδιά με εγκώμια, γιατί με τις υπερβολές των επαίνων γίνονται ματαιόδοξα και κακομαθημένα».\n«Να οδηγούμε», συνεχίζει, «τα παιδιά προς τις σωστές ενασχολήσεις με συμβουλές και λόγους και όχι με ξυλοδαρμούς και κακοποίηση. Ακόμη να μην τα υποβάλλουμε σε υπέρμετρους κόπους» – σήμερα θα λέγαμε φροντιστήρια, ωδεία, γυμναστήρια –«όπου απαυδούν και διακόπτουν ή δεν δέχονται τη μάθηση με ανταπόκριση. Όπως δηλαδή τα φυτά τρέφονται με λιγοστό νερό, αλλά με πολύ πνίγονται κατά τον ίδιο τρόπο η παιδική ψυχή από τους υπερβολικούς κόπους καταποντίζεται». Σημειώνει παρακάτω ο παππούς Πλούταρχος κάτι πολύ σημαντικό, απευθυνόμενος στους πατέρες. «Να παρακολουθούν την πορεία μάθησης των παιδιών τους, να πληροφορούνται οι ίδιοι, την εξέλιξη των παιδιών τους από τον δάσκαλο». Σήμερα οι πατέρες είναι απόντες από το σχολείο. Είναι όμως πλάνη για τον άντρα να πιστεύει ότι μπορεί, χωρίς συνέπειες, να διοχετεύει όλη του την ενέργεια στην δουλειά του, όπως είναι πλάνη για τη γυναίκα να πιστεύει ότι μπορεί να μεγαλώσει μόνη της τα παιδιά της. Στο τέλος καταλήγουν και οι δύο με άδεια χέρια. Ιδιαίτερη σημασία δίνει ο Πλούταρχος στο ψέμα. «Να συνηθίζουμε», τονίζει, «τα παιδιά μας να λένε την αλήθεια. Το ψέμα είναι δουλοπρέπεια και όλοι οι άνθρωποι το απεχθάνονται». Όταν τα παιδιά βρίσκονται στην εφηβική ηλικία οι εχέφρονες γονείς, πρέπει «να προσέχουν, να επαγρυπνούν και να συνετίζουν τους νεαρούς διδάσκοντας, απειλώντας και παρακαλώντας τους, παρουσιάζοντας παραδείγματα ανθρώπων που εξαιτίας της αγάπης τους για τις απολαύσεις έπεσαν σε συμφορές. Να εμποδίζουν τα παιδιά από του να συναναστρέφονται φαύλους ανθρώπους, γιατί παίρνουν μέρος τα κακίας τους». Ο λαός σήμερα λέει «πες μου τον φίλο σου να σου πως ποιος είσαι». Πολλοί νέοι παρασύρθηκαν εξαιτίας της κακής παρέας, όπως συνηθίζουμε να λέμε. Στην περίπτωση αυτή ο γονέας επεμβαίνει δραστικά, χωρίς τύψεις και ενδοιασμούς, πριν να είναι πολύ αργά. Ο γονέας να είναι υπομονετικός, συνιστά ο Πλούταρχος. Να μην ελέγχει και παρατηρεί το παραμικρό. «Υπομένουμε», γράφει, «τα παραπτώματα των φίλων μας τι το παράδοξο, αν υπομείνουμε και των παιδιών μας;». Τελειώνει ο Πλούταρχος την πραγματεία του με κάτι που θεωρεί την κορωνίδα της σωστής αγωγής είναι το δεύτερο, μετά την αγάπη, όπως προείπα, όπλο του γονέα. «Περισσότερο απ’ οτιδήποτε οφείλουν οι γονείς να μην πέφτουν σε σοβαρά σφάλματα, αλλά να κάνουν όλα όσα πρέπει, προσφέροντας τους εαυτούς τους παράδειγμα στα παιδιά τους, ώστε ν’ αποτρέπονται από άσχημα λόγια και έργα». «Παράδειγμα τοις τέκνοις παρέχειν», αυτή είναι η βασιλική οδός για μια σωστή ανατροφή. Αυτό προβάλλει η αρχαία παράδοσή μας. Πολλοί παραστρατημένοι νέοι είναι συνήθως άνθρωποι που πρώτα απογοητεύτηκαν από τους γονείς τους και ύστερα από την κοινωνία. Αφήνουμε τον παππού μας, τον πολιό αρχαίο Έλληνα και ακούμε τον πατέρα μας, τον Ρωμιό, τον πονεμένο…\nΣτο Βυζάντιο η ανατροφή των παιδιών κατέχει κυρίαρχο ρόλο. Στόχος πλέον δεν είναι μόνον ο καλός καγαθός πολίτης, αλλά ο πολίτης του ουρανού, ο ουρανοπολίτης, ο άγιος. Η ανατροφή είναι η υψηλοτέρα τέχνη. «Τω όντι γαρ αύτη μοι φαίνεται τέχνη τις είναι τεχνών και επιστήμη επιστημών, άνθρωπον άγειν, το πολυτροπώτατον και ποικιλώτατον ον», λέει ο άγιος Γρηγόριος ο Θεολόγος. Οι Πατέρες της Εκκλησίας κατανοώντας τις δυσκολίες ανατροφής των παιδιών γράφουν πλήθος συγγραμμάτων, όπου παιδαγωγούν, συμβουλεύουν, νουθετούν γονείς και παιδιά. Η δροσιά και η επικαιρότητα των παρατηρήσεών τους είναι εκπληκτική. Θα περιοριστούμε εδώ σε λίγα χρυσά ρήματα του αγίου Ιωάννη του Χρυσόστομου, του «θεμέλιου λίθου του καινού Ελληνισμού» κατά τον ιστορικό του 19ου αιώνα Σπ. Ζαμπέλιο. Στο έργο του «πώς πρέπει οι γονείς ν’ αναθρέφουν τα παιδιά τους» γράφει τα εξής θαυμάσια. Ξεκινά με μια μεγάλη αλήθεια: «Δεν κάνει τον άνθρωπο γονέα – πατέρα ή μητέρα – το γεγονός και μόνο ότι συνετέλεσε να γεννηθεί παιδί, αλλά να το διαπαιδαγωγήσει σωστά». Τα παιδιά δεν είναι κτήμα μας να τα κάνουμε ό,τι θέλουμε ή να βγάζουμε τις δικές μας απωθημένες επιδιώξεις. Το μόνο που μας ανήκει είναι η διαπαιδαγώγησή τους. Η διαπαιδαγώγηση είναι όμως δύσκολο πράγμα. Οι γονείς αγχώνονται. Θέλουν να είναι τέλειοι. Τέτοιοι δεν υπάρχουν. Πολλές φορές ο γονέας (ή ο δάσκαλος) πέφτει σε σφάλματα ή κάνει λάθη απέναντι στα παιδιά. Ζητάμε συγγνώμη. Η συγγνώμη από τα παιδιά τα διδάσκει τρία πολύτιμα μαθήματα.\nΔεύτερον. Όταν οι γονείς έχουν την δυνατότητα να ζητήσουν συγνώμη από τα παιδιά τους, τότε εκείνα αρχίζουν να μαθαίνουν ότι η συγγνώμη είναι το υφάδι της ζωής που συνέχει τους ανθρώπους. Μαθαίνουν ότι ένα λάθος δεν είναι το τέλος μιας σχέσης και ότι μπορεί να ξεπεραστεί και να απαλειφθεί με την συγγνώμη και την συμφιλίωση. Τρίτον. Η συγγνώμη των γονέων ενισχύει την δυνατότητα των παιδιών να διακρίνουν το καλό από το κακό.\nΧαρακτηριστικό είναι το παρακάτω ανέκδοτο. Το γεγονός συνέβη στην Αμερική. Ένας πιτσιρίκος πηγαίνει με την μαμά του σ’ ένα πολυκατάστημα. Ψωνίζει εκείνη κάτι ευτελές και χρειαζούμενο, μα ο μικρός έχει χωθεί σ’ ένα αυτοκινητάκι και αρνείται να βγει απ’ αυτό. Με γοερές κραυγές και τσιρίδες απαιτεί να του το αγοράσουν. Η μάνα δεν έχει τόσα χρήματα. Τρέμει ακόμη μήπως η άρνησή της δημιουργήσει στο παιδί τραύματα, ψυχικές, ανεπανόρθωτες ζημιές, που ίσως γίνουν κάποτε η αιτία για να γίνει το παιδί κομπλεξικό ή… Αλ Καπόνε. Το πολυκατάστημα όμως έχει παιδοψυχολόγο, όπως όλα τα καλά πολυκαταστήματα παιδικών ειδών στην Αμερική. Η μαμά καταφεύγει απελπισμένη σ’ αυτόν. Γιατρέ, του εξηγεί, και τρέμει η φωνή της, του μίλησα λογικά, του εξήγησα πως δεν έχω χρήματα, το παρακάλεσα, του έταξα λαγούς με πετραχήλια. Μα τίποτε, δεν σηκώνεται από το παιχνίδι. Μπορείτε να βοηθήσετε. Ο ψυχολόγος πρόθυμα πήγε δίπλα στον μικρό, του ψιθύρισε κάτι στο αυτί και αμέσως – ω του θαύματος- ο μικρός ακολούθησε σαν αρνάκι την μητέρα του. Η μαμά συγκινήθηκε, θαύμασε την παιδαγωγική κατάρτιση του γιατρού. «Αυτό θα πει μοντέρνα αντίληψη παιδαγωγικής», κραύγασε. «Τι είπατε στο παιδί μου, γιατρέ, και πείστηκε», ρωτά να μάθει. Ο ψυχολόγος χαμογέλασε: – Του είπα: «κατέβα αμέσως γιατί θα φας δύο σφαλιάρες που θα δεις τον ουρανό σφοντύλι». Εδώ τελειώνει το ανέκδοτο. Λέγεται πως ο γιατρός ήταν Έλληνας…\nΘίγει ακόμη ο άγιος ένα ιδιαίτερο σοβαρό θέμα: Γράφει: «Για τα κτήματα που έχουν δοθεί στα παιδιά φροντίζουμε, όχι όμως και για τα παιδιά. Βλέπεις γονέα την ανοησία; Άσκησε την ψυχή του παιδιού σου πρώτα και κατόπιν θα έλθουν όλα τα άλλα: Όταν η ψυχή του παιδιού δεν είναι ενάρετη, καθόλου δεν το ωφελούν τα χρήματα και όταν είναι, καθόλου δεν το βλάπτει η φτώχεια. Θέλεις να το αφήσει πλούσιο, μάθε το να είναι σωστός άνθρωπος». Οι παρατηρήσεις αυτές είναι πολύ επίκαιρες. Η μεγάλη πλειοψηφία των γονέων σήμερα φροντίζει να προσφέρει στα παιδιά, υλικές ανέσεις και αγαθά και συχνά, για να το επιτύχει αυτό, στερεί από τα παιδιά της, αυτό που εκείνα χρειάζονται περισσότερο απ’ οτιδήποτε άλλο, δηλαδή αυτούς τους ίδιους τους γονείς τους. Στη συνέχεια οι γονείς προσπαθούν να τα αποζημιώσουν με εξωφρενικές παροχές. Τα δωροδοκούν, δηλαδή, για να αγοράσουν το ενδιαφέρον και την αγάπη τους. Ή δείχνουν αυτήν την αποπνικτική αγάπη, κυρίως οι μάνες, που ονομάστηκε προσφυώς, «σύνδρομο της κλώσας». Έτσι δεν μεγαλώνουμε ελεύθερους ανθρώπους, αλλά άβουλα όντα.\nΘίγει ακόμη ο άγιος ένα πολύ σημαντικό θέμα. Αυτό της γλώσσας: «Ρήματα παιδεύοντες το παιδίον φθέγγεσθαι σεμνά και ευσεβή», να μαθαίνουμε στο παιδί να χρησιμοποιεί λέξεις ωραίες. Ή τουλάχιστον να μην ακούει αισχρολογίες. Δυστυχώς σήμερα και στα δημοτικά ακόμη σχολεία ακούμε μαθητές στα διαλείμματα να βωμολοχούν. Ποιος φταίει; «Όταν τα μήλα είναι ξινά, ποιον πρέπει να κατηγορήσουμε τα μήλα ή τη μηλιά;», έλεγε ο άγιος Κοσμάς ο Αιτωλός. «Ο άνθρωπος είναι το μιμητικότατον των όντων», έλεγε ο Αριστοτέλης. Το παιδί μιμείται ό,τι βλέπει και ό,τι ακούει. Σ’ αυτόν τον τομέα περισσότερη προσοχή χρειάζονται οι πατεράδες, οι οποίοι έχουν την νοσηρή εντύπωση πως αποτελεί χρέος τους η διδασκαλία και η αποκάλυψη στον νεαρό γιο του κάποιων «αντρικών» μυστικών ή η εκμάθηση βρισιών που αρμόζει σε πραγματικούς άντρες. Αποαθωποιούνται έτσι τα παιδιά σε πολύ ακατάλληλη ηλικία και οδηγούνται πολλές φορές στη διαφθορά, γιατί «φθείρουσι ήθη χρηστά ομιλίαι κακαί». Καταστρέφονται χρηστά ήθη από κακές συναναστροφές και ομιλίες, σημειώνει ο Μέγας Βασίλειος. Τα παιδιά πολύ συχνά γνωρίζουν, πόσο τα βαρύνουν τα λάθη και οι αμαρτίες των γονέων. Τα ακόλουθα αποτελούν μία πολύ εύγλωττη μαρτυρία. Σε μία πρόσφατη σχετικά έρευνα σε παιδιά του Δημοτικού με θέμα «πώς θα θέλατε τους γονείς σας», ένα παιδί Δ’ Δημοτικού έγραψε: «Εγώ θέλω τους γονείς μου να είναι καλοί, να μην λένε κακά λόγια, γιατί αλλιώς θα μάθουν και σε μας τα λόγια αυτά». Ένα άλλο Ε’ τάξης έγραψε: «Εγώ θέλω τους γονείς μου να είναι καλοί, ευγενικοί και να μην μαλώνουν μεταξύ τους». Μίλησε το δεύτερο παιδί για την συζυγική αγάπη. Αυτή η ευλογημένη αγάπη είναι αληθινή ευεργεσία για τα παιδιά, το ωραιότερο μάθημα. Όλοι οι τόμοι της παιδαγωγικής επιστήμης ωχριούν μπροστά στο ανεπανάληπτο μάθημα που λέγεται συζυγική αγάπη. Αυτή αρωματίζει τα παιδιά, ώστε να μοσχοβολούν κι αυτά στη ζωή τους. Τελειώνοντας με το Βυζάντιο θα αναφέρουμε την κορωνίδα των παιδαγωγικών συμβουλών της ρωμέηκης παράδοσής μας, η οποία επαναλαμβάνει την αρχαία ελληνική: «Δεν θα χρειάζονταν λόγια στα παιδιά μας, αν έλαμπε αληθινά η ζωή μας, δεν θα ήταν απαραίτητοι οι δάσκαλοι της αρετής, αν παρουσιάζαμε εμείς οι ίδιοι στα παιδιά μας έργα αρετής». Η αξία τους παραδείγματος είναι ανεπανάληπτη. Είναι η βασιλική οδός για μια υγιή ανατροφή των παιδιών μας.\nΕρχόμαστε τώρα στην σύγχρονη εποχή, στην νεότερη Ελλάδα, όπου είχαμε κοσμογονικές αλλαγές. Μία κλειστή κοινωνία όπως ήταν, έρχεται σε επαφή με την Δύση. Θαμπώνεται, γοητεύεται, ξιπάζεται, προσπαθεί με τις ευλογίες της φωταδιστικής- κοραϊκής διανόησης να γίνει και αυτή «πεπολιτισμένο» έθνος της Ευρώπης. Το Βυζάντιο αμαυρώνεται, είναι σκοταδισμός, ανούσιες διενέξεις παπάδων και διεφθαρμένων αυτοκρατόρων. Οι μεγάλοι παιδαγωγοί του, οι Πατέρες της Εκκλησίας, περιφρονούνται. Η αρχαία Ελλάδα ασκεί γοητεία. Παραμορφωμένη όμως, με ρομαντικό πνεύμα, σαν ένα καλό παραμύθι. Η εξέλιξη της τεχνικής και της επιστήμης, οδηγεί σε ουτοπίες και παραλογισμούς. Όλα θα τα λύσει η τεχνική. Ο άνθρωπος περιθωριοποιείται. Αξίζει μόνο ο εγκέφαλος του, ψυχή δεν υπάρχει, «ο Θεός πέθανε». Η εξέλιξη της επιστήμης θα τα λύσει όλα. Πείνα, αρρώστιες, πολέμους, ακόμη κι ο θάνατος, θα νικηθούν. Από κοντά και οι παιδαγωγικές επιστήμες διαγράφουν την πολυαίωνη πείρα και αναζητούν «μοντέρνες» μεθόδους ανατροφής των παιδιών. Τα παιδιά πλέον δεν είναι παιδιά, που ανθίζουν και βγάζουν το καθένα τον δικό του μοναδικό και ανεπανάληπτο ανθό. Είναι μικρογραφίες των μεγάλων. Δεν έχουν δικό τους χαρακτήρα, είναι όλα ίδια. Αν τα εκπαιδεύσουμε στρατιωτικά, με σιδερένια πειθαρχία, θα γίνουν καλοί μεγάλοι. Άριστοι πολίτες, άριστοι στρατιώτες. Έτσι φτάσαμε στον Χίτλερ. Μετά τον πόλεμο πέρασε η Δύση στο άλλο άκρο. Κανένας περιορισμός, καμμιά άρνηση, αφήστε τα παιδιά να κάνουν ό,τι θέλουν, για να μην φτάσουμε στον Χίτλερ. Τα παιδιά έγιναν παιδιά των λουλουδιών. Από τους φασισμούς καταλήξαμε στα ναρκωτικά. Αφού δεν μπορούμε να σκοτώσουμε τον πλησίον, ας σκοτώσουμε τον εαυτό μας. Και στις δύο περιπτώσεις οι γονείς απόντες. Περιφρονήθηκε η πρωτόθρονος αξία του γονεϊκού ρόλου, της αγάπης, του παραδείγματος και καταλήξαμε σε παγκόσμιες τραγωδίες. Χωρίς το απαραίτητο λίπασμα της αγάπης του γονέα, ανατράφηκαν γενεές, δολοφόνων και εγκληματιών, γενεές που αναζήτησαν την αγάπη και την παρηγοριά στις ουσίες. Χωρίς το παράδειγμα του γονέα, χωρίς φραγμό και ιδανικά, χωρίς πρότυπα, μπούκωσαν από τις απολαύσεις και αναζήτησαν την τελειότητα, την αρετή, την ηδονή στην παραίσθηση, στην απόδραση από την σκληρή πραγματικότητα, στον λευκό θάνατο. Σήμερα η Δύση, από την οποία εισάγουμε άκριτα προϊόντα και ιδέες, βιώνει το τρίτο στάδιο της αποχαλίνωσή της. Ονομάζεται μεταμοντέρνο. Τα πάντα «αποδομούνται», κατεδαφίζονται αξίες, πατρίδες, παραδόσεις, θρησκείες, όλα αναθεωρούνται. Μοναδική αξία το χρήμα. Σκοπός η πάση θυσία καλοπέραση, η ευδαιμονοθηρία και η κατανάλωση. Από τον homo sapiens περάσαμε στον άνθρωπο καταναλωτή. Οτιδήποτε αντιστέκεται στον καταναλωτισμό πρέπει να χτυπηθεί. Η Οικουμένη εξαμερικανίζεται. «Φάγωμεν, πίωμεν, αύριο γαρ αποθνήσκωμεν», «να είσαι ο εαυτός σου». Ιδού τα συνθήματα της Νέας Εποχής. Αυτό ονομάζεται παγκοσμιοποίηση. Όνειρό της να περιοριστεί ο άνθρωπος σε δύο αντανακλαστικές κινήσεις. Να παρακολουθεί τις διαφημίσεις των προϊόντων στην τηλεόραση και στη συνέχεια να πηγαίνει στο ψυγείο και να καταναλώνει τα διαφημιζόμενα προϊόντα. Ψυγείο και τηλεόραση, ιδού τα σύμβολα της Νέας Εποχής. Θύματα αθώα αυτή της ύπουλης πολιορκίας και μάλλον άλωσης, τα πλέον ανώριμα και ανυπεράσπιστα μέλη της κοινωνίας, τα παιδιά. Να σημειώσω εδώ, παρενθετικά, αυτό που έγραψε ο μεγάλος μας ζωγράφος Γιάννης Τσαρούχης. «Παρατηρήστε πως τρώει το Ελληνόπουλο. Τρώει το πρωί στο σπίτι του. Παίρνει χρήματα για να φάει στο διάλειμμα του σχολείου. Φεύγει σχολώντας και πηγαίνει στο περίπτερο να φάει τα απαγορευμένα στο σπίτι διαφημιζόμενα εδέσματα. Φτάνει στο σπίτι και ξανατρώει. Τρώει όπως οι πεινασμένοι Σουλιώτες ή οι Μεσολογγίτες, εις μνήμην αυτών. Τρώει αναδρομικώς». Σήμερα οι στατιστικές λένε πως τα Ελληνόπουλα είναι τα πιο παχύσαρκα παιδιά στην Ευρώπη.\nΗ μεγαλύτερη όμως αλλαγή που συνέβη τις τελευταίες δεκαετίες στην ελληνική κοινωνία είναι στο ρόλο της μητέρας και γενικότερα στην γυναίκα του τόπου μας. Το φεμινιστικό κίνημα και οι μεγάλοι πόλεμοι ασκούν ισχυρή επίδραση. Κατά την διάρκεια των πολέμων οι εμπόλεμες χώρες χρησιμοποίησαν την γυναίκα σε όλες ανεξαιρέτως τις δραστηριότητες και τα επαγγέλματα, αντί των ανδρών που ήταν στο μέτωπο και διαπιστώνουν, έκπληκτοι οι πάντες, ότι οι γυναίκες είναι ικανές για επιτυχή δράση σε όλους τους τομείς. Εγκαταλείπει, λοιπόν, η γυναίκα το σπίτι και εργάζεται. Ξεκινά μια αδυσώπητη επαγγελματική αναμέτρηση με τον άνδρα. Σήμερα είναι αναγκασμένη να εργαστεί, γιατί αλλιώς το σπίτι δεν τα βγάζει πέρα. Τα ωράρια εργασίας επιμηκύνονται. Το αστικό μοντέλο ζωής επικρατεί. Τα χωριά ερημώνουν και οι πόλεις γιγαντώνονται απάνθρωπα. Ένα διαμέρισμα υποθηκευμένο στην τράπεζα, καθημερινό λαχάνιασμα για να προφθάσει τα πάντα, άγχος, κούραση. Αυτά χαρακτηρίζουν την σύγχρονη Ελληνίδα μάνα. Και τα παιδιά; Τα παιδιά φυλακισμένα στο θαυμάσιο παιδικό τους δωμάτιο, με τα άφθονα, φανταχτερά παιχνίδια, με την τηλεόραση, το κινητό τους, με τα φροντιστήρια, τα ωδεία, τα γυμναστήρια, τα πάντα. Από ενοχές τα προσφέρουμε τα πάντα. Την αγάπη όμως που θέλει χρόνο, να παίξεις μαζί τους, να αστειευτείς, να διαβάσεις μαζί τους, τους την αποστερούμε. Εξάλλου σήμερα τα παιδιά δεν παίζουν, δεν έχουν ούτε χρόνο στο σπίτι – ούτε χώρο στο σχολείο. «Η πιο σοβαρή πράξη ενός παιδιού δεν είναι η μελέτη, είναι το παιχνίδι», έλεγε ο Ελύτης. Σήμερα λίγος χρόνος μας απομένει το βράδυ μόνο για να τα φιλήσουμε και να τα πούμε καληνύχτα. Ήρθαν και κάποιοι διαφωτισμένοι εις τας Ευρώπας παιδαγωγοί – φορτωμένοι και με master. Είναι γνωστό πως και κρετίνος να είσαι πληρώνοντας το εξασφαλίζεις από κάποιο αμερικανικό ανθυποκολέγιο – που έμαθαν στις ταλαίπωρες κυρα-Κατίνες της συνοικίας πως πρέπει να αφήνουν τα παιδιά τους να κάνουν ό,τι θέλουν για να μην γίνουν κομπλεξικά και η κατάσταση επιδεινώθηκε. Άκουσαν και κάποιους άλλους να τους λένε πως πρέπει να είμαστε φίλοι με τα παιδιά μας και γίναμε μεταμοντέρνοι. Εξηγώ το τελευταίο προς άρσιν παρεξηγήσεων. Ο γονέας που λέει στο παιδί του «μη με βλέπεις σαν πατέρα, εγώ θέλω να είμαι φίλος σου» είναι ο ίδιος ένα ανώριμο παιδί που παραιτείται από την πατρική του ευθύνη και δημιουργεί στο παιδί του αίσθημα ανασφάλειας που θα φθάσει ως τον πανικό. Τα παιδιά θα βρουν ευκαιρίες στη ζωή τους να αποκτήσουν φίλους, άλλο όμως πατέρα δεν πρόκειται να ξαναβρούν. Είμαστε πάνω απ΄ όλα γονείς, που τους σέβονται τα παιδιά τους και τα σεβόμαστε κι εμείς. Η γονική σχέση είναι μοναδική, ανεπανάληπτη και αιώνια, είναι ανώτερη απ΄ όλες.\nΟ νέος τρόπος ζωής επέβαλλε στο σπίτι κι έναν ακόμη γονέα, ακαταγώνιστο, ελκυστικό και επικίνδυνο, τον τρίτο γονέα, όπως προσφυώς ονομάστηκε, την τηλεόραση. Ως εκπαιδευτικός ποτέ δεν άκουσα μέσα στην τάξη να μεταφέρει κάποιος μαθητής εξωσχολικές γνώσεις, χωρίς να αρχίζει τον λόγο του με την εξής στερεότυπη φράση: «Κύριε είδα στην τηλεόραση». Ποτέ δεν άκουσα να λένε, το διάβασα ή μου το διηγήθηκε ο πατέρας ή η μητέρα μου ή η γιαγιά μου. Ίσως δεν έχουμε αντιληφθεί σε όλο της το μέγεθος την καταστρεπτική επίδραση της άθλιας- όπως είναι σήμερα -τηλεόρασης στα παιδιά. Αφήσαμε τα παιδιά μόνα τους μπροστά στην τηλεόραση και αυτό είναι το πιο επικίνδυνο. Μια σειρά τελευταίων ερευνών έδειξαν ότι για τα παιδιά 8-12 ετών το μεγαλύτερο μέρος του φόβου τους πηγάζει από την τηλεοπτική οθόνη και όχι από την πραγματική ζωή, όπως συνέβαινε άλλοτε. Υπολογίστηκε ότι κατά μέσο όρο ένα παιδί μέχρι να τελειώσει το Λύκειο έχει αφιερώσει στη λατρεία της μικρής οθόνης 18.000 ώρες. Που σημαίνει 750 μέρες ή χονδρικότερα 2,5 χρόνια τηλεοπτικής αιχμαλωσίας. Έχει ακόμη υπολογιστεί στην Αμερική – είναι γνωστή η ρήση πως αν θες να δεις την Ελλάδα του μέλλοντος ταξίδεψε στην σημερινή Αμερική – πως ένα παιδί, μετέχει ετησίως σε 10.000 φόνους! Όταν κάποτε οι κάμερες της τηλοψίας στράφηκαν αδηφάγες στο πρόσωπο ενός νεαρού εγκληματία ο σκυλευτής δημοσιογράφος τον ρώτησε:\n– Εσύ το έκανες το έγκλημα;\n– Όχι, εσείς, αποκρίθηκε ο νεαρός.\nΗ απάντηση δείχνει κι εμάς. Το παιδί έρχεται στον κόσμο χωρίς τηλεόραση. Την τηλεόραση την προσφέρει ο γονιός. Τα παιδιά με αδιαμόρφωτη ακόμη προσωπικότητα βομβαρδίζονται από μια εμπειρία, που σχεδόν καταργεί τα όρια του πραγματικού και του μη πραγματικού. Οι αντικοινωνικές πράξεις είναι πολλές φορές αντιγραφή της τηλεοπτικής βίας. Τα παιδιά οδηγούνται να μεταχειρίζονται τους πραγματικούς ανθρώπους, σαν να ήταν στην τηλεοπτική οθόνη. Έχουμε αποκοίμιση των ηθικών τους ανακλαστικών, το υπονοούμενο σε κάθε περίπτωση είναι σαφές: Απολαύστε, ψυχαγωγηθείτε με τους φόνους και τις αδικίες. Η τηλεόραση δυστυχώς χρησιμοποιείται από πολλούς γονείς σαν ηρεμιστικό για τα παιδιά. Ο γονέας μπορεί να ξεκουράζεται από την ανησυχία του παιδιού, αυτό όμως ανυπεράσπιστο γεύεται τα τηλεοπτικά αποφάγια. Επειδή όμως είναι αδύνατον να πετάξουμε τις συσκευές, γιατί και εμείς οι γονείς είμαστε εθισμένοι και οι φραστικές παραινέσεις στα παιδιά δεν έχουν αποτέλεσμα, κάποιες πρακτικές λύσεις είναι αναγκαίες. ‘Όπως το να παρακολουθούμε μαζί με τα παιδιά επιλεγμένα από πριν προγράμματα. Να σχολιάζουμε, να συζητούμε με τα παιδιά τις περίεργες σκηνές, τονίζοντας την αρνητική πλευρά τους. (Οι συμβουλές θα είναι το τελευταίο στάδιο μιας συζήτησης). Αμφισβητούμε τις διαφημίσεις και την χρησιμότητά τους. Έχει υπολογιστεί πως κάθε μέρα εκπέμπονται από τα ΜΜΕ 5.000 διαφημίσεις, μια πραγματικά πλύση εγκεφάλου. Να γνωρίζουμε πως η απαγόρευση είναι πόλος έλξης, γι’ αυτό χρειάζεται λεπτότητα και συνεχής προσπάθεια. Να μας δουν τα παιδιά κάποτε και με ένα βιβλίο στο χέρι. Ας συζητήσουμε κάποτε και για το περιεχόμενο ενός καλού βιβλίου και όχι μόνο για τα βδελυρά περιεχόμενα της τηλοψίας. Έτσι θα φιλοτιμηθεί κι αυτά. Να μην μάθει το παιδί πως μπορεί να μαθαίνει βλέποντας μόνο τηλεόραση. Τα παιδιά ρουφούν σαν σφουγγάρι αυτό που είμαστε εμείς και όχι αυτό που θέλουμε να δείξουμε ή να πούμε.\nΤο θέμα της ανατροφής των παιδιών είναι τεράστιο και δεν εξαντλείται σε μία εισήγηση. Προσπάθησα να καταδείξω πως η αναζήτηση της τελειότητας είναι μάταιο πράγμα. Μπορεί όμως ο γονέας να προσφέρει απλόχερα στα παιδιά του τρία πράγματα. Την αγάπη, που τα πάντα υπομένει, τα πάντα στέγει και πάντοτε ελπίζει, το ζωντανό του παράδειγμα που είναι το ωραιότερο μάθημα και ν’ αντλήσει από την παράδοσή μας, την εκλεκτή πείρα των προγόνων μας. Να πω ένα απλό παράδειγμα. Οι παραδοσιακοί άνθρωποι, οι παππούδες μας ποτέ δεν διανοήθηκαν να κρύψουν από τον εαυτό τους ή από τα παιδιά τους τις υλικές στερήσεις που αντιμετώπιζαν. Αντίθετα μάλιστα μιλούσαν συνέχεια γι’ αυτές, μπροστά στα παιδιά, και καμάρωναν πως παρά τις στενάχωρες συνθήκες κατόρθωναν να εξασφαλίσουν τα απαραίτητα. Ο Παπαδιαμάντης καμάρωνε για την «έντιμον πτωχείαν» του. Σήμερα αρνούμαστε να ομολογήσουμε με γενναιότητα την κατάστασή μας, επιδιδόμαστε σ’ ένα μανιώδες κυνήγι πλουτισμού, και περνάμε στα παιδιά μας, εκτός του σπάταλου ήθους και «μιαν αρρωστιάρικη ανησυχία για το πώς θα βγάλουν το ψωμί τους μονάχα». Ένα χαρούμενο γεγονός, μια συναρπαστική εμπειρία, ένα θαυμάσιο ταξίδι, την ανατροφή των παιδιών μας την μεταβάλλουμε σε μια νευρωτική, αγχώδη δουλεία. Θα αναφέρω ένα παράδειγμα σύγχρονης ηρωίδας μάνας προς παραδειγματισμό των νεαρών μητέρων που λιποψυχούν, όταν βλέπουν το θερμόμετρο λίγες γραμμές ανεβασμένο από τον πυρετό του παιδιού τους.\nΤο γεγονός είναι πραγματικό, συνέβη στις μέρες μας, σ’ ένα χωριό των Γρεβενών. Το διάβασα και σας το μεταφέρω: η απλοϊκή κ. Στέλλα αφού πάντρεψε τα τέσσερα παιδιά της έχασε τον άνδρα της από την νόσο «χορεία Χάντιγκτον», που φέρνει καθολική παράλυση και αργό θάνατο και είναι κληρονομική. Ο Θεός λοιπόν παραχώρησε να προσβληθούν όλα τα παιδιά της από την νόσο. Καθένα που αρρώσταινε το οικογενειακό του περιβάλλον το απέβαλλε, το έδιωχνε. Το έστελναν στην ταλαίπωρη μητέρα να το φροντίζει. Έτσι η κ. Στέλλα για χρόνια είχε τρία μαζί παράλυτα παιδιά. Κάλυπτε τα έξοδά τους με την δική της πενιχρή σύνταξη του ΟΓΑ και τις συντάξεις αναπηρίας των παιδιών της τις έστελνε στις οικογένειές τους. Στο μεταξύ πεθαίνει το παιδί της πρώτης κόρης της από καρκίνο και σε λίγους μήνες και η ίδια η κόρη της. Μετά από αυτό πέθαναν και τα άλλα δυο παιδιά της. Στο μεταξύ έφτασε στο σπιτικό της κ. Στέλλας το τέταρτο παιδί της, προσβεβλημένο από την ίδια αρρώστια. Τώρα περιορίστηκε να φροντίζει μόνο αυτό και να ανάβει σιωπηλά τα καντήλια στους τάφους των παιδιών της. Ύστερα απ’ όλα αυτά δεν έχασε τα λογικά της, δεν γόγγυσε κατά του Θεού, δεν παρέλυσε η ψυχή της. Ζούμε σήμερα σε περίεργους καιρούς. Το άγχος, η ανασφάλεια, ο φόβος για τα μελλούμενα, κυριεύουν τις καρδιές όλων μας. Οι κίνδυνοι για τα παιδιά μας περίσσεψαν. Έσχατη γραμμή άμυνας, το ευλογημένο αυτό καταφύγιο που ονομάζεται οικογένεια. Οι γονείς είναι οι αρχιτέκτονες της οικογένειας. Ας μην αναζητούν την τελειότητα. Ας εμπιστευτούν πρώτα την καρδιά τους. Εκεί θα συναντήσουν την θερμουργό αγάπη και την Αγάπη. «Τοις αγαπώσι και τα δύσκολα εύκολα γίνεται». Σ’ αυτούς που αγαπούν και τα δύσκολα γίνονται εύκολα, τονίζει ο μέγας παιδαγωγός των γονέων αγ. Ιωάννης ο Χρυσόστομος. Ας κλείσουμε τα αυτιά μας στις σειρήνες της λαλίστατης εποχής μας κι ας στραφούμε πίσω στο λόγο του Πλούταρχου: «Παράδειγμα τοις τέκνοις παρέχειν». Με τα έργα μας θα αναθρέψουμε σωστά τα παιδιά και όχι με κούφια λόγια. Ας αντλήσουμε το δροσερό νερό από τη σοφία των προγόνων μας, ό,τι εκλεκτότερο έχει η ανθρωπότητα. Ας σκύψουμε το κεφάλι κάτω από το πετραχήλι του απ. Παύλου: ανατρέφετε τα παιδιά «εν νουθεσία και παιδεία Κυρίου». Σιχαθήκαμε, το ξαναλέω, τις σειρηνωδίες των διεφθαρμένων εκκλησιομάχων και εθνομηδενιστών. Είναι «γεννήματα εχιδνών και λύκοι βαρείς». «Όλα τα έθνη για να προοδεύσουν πρέπει να στραφούν εμπρός πλην του ελληνικού που πρέπει να στραφεί πίσω», έγραφε ο Δημ. Καμπούρογλου. Μεγάλη κουβέντα, ας την φιλοσοφήσουμε λίγο, όπως έλεγαν οι παλιοί.\nΕίναι μακρύς ο δρόμος της ανατροφής των παιδιών μας, γεμάτος περιπέτειες, γεμάτος γνώσεις, για να θυμηθούμε τον Καβάφη. Οι γέροι πελαργοί, όταν γεράσουν, λένε πως τα νέα πουλιά τους παίρνουν στα φτερά τους και τους βοηθούν στο πέταγμα. Ο Μέγας Βασίλειος ονομάζει αυτήν την εξαίσια εικόνα με μια ωραιότατη φράση: «εις αντιπελάργωσιν». Οι γονείς κάνοντας το χρέος τους, έρχεται η στιγμή που τα παιδιά τους, ανταποδίδοντας την ευεργεσία της ανατροφής, τους παίρνουν στα φτερά τους, «εις αντιπελάργωσιν». Και τι πιο όμορφο να κλείσουν τα φτερά και τα μάτια του γονέα στην αγκαλιά των ευγνωμονούντων παιδιών του. «Τον αγώνα τον καλόν ηγωνίσαντο, τον δρόμον τετελεύκασι»…\n« Το ραδιόφωνο της Εκκλησίας σε νεοεποχίτικη μετάλλαξη (Περιοδικό «Παρακαταθήκη», Σεπ. – Οκτ. 2009)\nGreeklish: διολίσθηση προς τον γρυλισμό (Αυγουστίνου Ευδοξία, Φιλόλογος, Θεολόγος) »


Violet Louise - Θεατρομανία | Παραστάσεις, διαγωνισμοί, κριτικές\nΑρχείο\tΚοινωνικό\tΠαίχτηκε από 14/12/2015 έως 29/12/2015\nΗ παράσταση παρουσιάστηκε με εξαιρετικό αντίκτυπο στο 2ο Φεστιβάλ Γαλλικού Θεάτρου "Το Γαλλικό Θέατρο à la Grecque", για τρεις μόνο παραστάσεις το Μάιο 2015 σε συνδιοργάνωση του Γαλλικού Ινστιτούτου Ελλάδος και του Ιδρύματος Μιχάλης Κακογιάννης. Η μετάφραση του κειμένου Θέατρα του Olivier Py κυκλοφορεί από τις εκδόσεις Άγρα.\nΤο 2011 παρουσίασε το πρώτο της μουσικό project της με τον τίτλο «Cardinals & Lovers» σε συνεργασία παραγωγής με τον Δημήτρη Καμαρωτό και το Studio 19. Την ίδια χρονιά παρουσίασε και την πρώτη της performance με τίτλο «The Forest» στο Bios, σε σύλληψη, σκηνοθεσία, μουσική και ερμηνεία δική της. Συμμετείχε με μια mini performance στο 1ο Φεστιβάλ Νέων Λογοτεχνών του Ε.ΚΕ.ΒΙ., στο Ίδρυμα Μιχάλης Κακογιάννης. Τη σεζόν 2012-2013 παρουσίασε στο Θέατρο Θησείον την performance «Γράμματα στα Κοριτσάκια», βασισμένη στη μυστική αλληλογραφία του Lewis Carroll, συγγραφέα της «Αλίκης στη Χώρα των Θαυμάτων» και το 2014 την παράσταση "Στα Υπόγεια του BBC" στο Ίδρυμα Μ. Κακογιάννης. Το 2015 συμμετείχε στο 2ο Φεστιβάλ Γαλλικού Θεάτρου "Το Γαλλικό Θέατρο à la Grecque", σε συνδιοργάνωση των Γαλλικό Ινστιτούτο Ελλάδος - Ίδρυμα Μιχάλης Κακογιάννης με την performance "Θέατρα" του Ολιβιέ Πυ. Έχει συμμετάσχει με παραγωγές της δύο φορές στο Φεστιβάλ Αισχυλείων καθώς και το Φεστιβάλ Διεθνούς Θεάτρου.


Αντιστροφή του κλίματος | eReportaz\n14:02 Κυριακή 22 Μαΐου 2022\n1" Ανάγνωση eReportaz Team, 09/05/2022, 9:58\nΑν κάτι ανέδειξε ο πόλεμος του Πούτιν εναντίον της Ουκρανίας, αυτό ήταν η έλλειψη διορατικότητας και προετοιμασίας της Ευρωπαϊκής Ένωσης σχετικά με την ενεργειακή της θωράκιση, και όχι μόνο. Οι δυσθεώρητες τιμές στα καύσιμα, οι λογαριασμοί που «καίνε» τους Ευρωπαίους πολίτες, ο πληθωρισμός που φτάνει συνεχώς σε ύψη-ρεκόρ πιέζοντας κυβερνήσεις, θεσμούς και καταναλωτές, οι έκτακτες συσκέψεις των επιτελών των ευρωπαϊκών κυβερνήσεων καταδεικνύουν ότι η Ευρώπη μας δεν ήταν καθόλου μα καθόλου προετοιμασμένη να αντιμετωπίσει μια διακοπή προμήθειας από τη Ρωσία.\nΗ πραγματικότητα είναι πως ο πόλεμος στην Ουκρανία αναμένεται να προκαλέσει μεγαλύτερο κοινωνικό διαχωρισμό και φτώχεια στην Ευρώπη μετά από πολλά χρόνια λιτότητας και περιορισμών λόγω της πανδημίας.\nΕάν δεν υπήρχε η ενεργή πλευρά της κοινωνίας και οι κοινωνικές υπηρεσίες πολλές φορές να καλύπτουν τα κενά των κυβερνήσεων, ο κόσμος δεν θα είχε πρόσβαση στα πιο βασικά αγαθά που άπτονται των ανθρωπίνων και των κοινωνικών δικαιωμάτων τους.\nΚαθημερινά οι φωνές γίνονταν ολοένα και δυνατότερες ζητώντας μια λύση. Μια λύση που έπρεπε να προκύψει από τον δημόσιο τομέα που κλήθηκε, και δικαίως, να πράξει μια (ακόμη πιο) ευρεία παρέμβαση που μπορεί να αλλάξει δραστικά τα πράγματα, να αντιστρέψει την συσσωρευμένη οργή και αγανάκτηση.\nΣτο ερώτημα γιατί η κυβέρνηση δεν έδινε αμέσως όλα τα λεφτά για να μη χρειαστεί να τα ζήσουμε όλα αυτά, μια πρώτη απάντηση είναι ότι κάθε κυβέρνηση δεν έχει τα δικά της λεφτά, έχει τα δικά μας. Αυτά που πληρώνουμε με φόρους, εισφορές. Και αν έχει «πρόσωπο», μπορεί και να δανειστεί λίγα ακόμη και από τους ξένους. Και εδώ θα πρέπει να θυμηθούμε πως δεν είναι μακριά η εποχή εκείνη που ζήσαμε το «δυστυχώς επτωχεύσαμεν», το οποίο σήμαινε τυπικά ότι το κράτος είχε χρεοκοπήσει, αλλά ουσιαστικά και πρακτικά ότι είχαμε χρεοκοπήσει όλοι εμείς.\nΝαι, μπορεί να υπήρξαν λάθη, αδικίες, ελλιπής ενημέρωση, ιδεοληψίες και αδυναμία κάποιων να αντιληφθούν τι συνέβαινε στην κοινωνία. Όμως όλα αυτά σε σύγκριση με τη ζημιά που προκαλούν ο λαϊκισμός και η ανευθυνότητα στο τέλος πάντα αποδεικνύονται αμελητέα.\nΗ Βουλγαρία ζητά να εξαιρεθεί από το εμπάργκο στο ρωσικό πετρέλαιο , αλλιώς θα ασκήσει βέτο


Πού εντοπίστηκαν τα 151 νέα κρούσματα κορονοϊού (7/8)\nΟ ΕΟΔΥ ανακοίνωσε την Παρασκευή 7 Αυγούστου, 151 νέα κρούσματα κορονοϊού στη χώρα, εκ των οποίων τα 7 εντοπίστηκαν κατόπιν ελέγχων στις πύλες εισόδου της χώρας.\n14 συμπατριώτες μας μας νοσηλεύονται διασωληνωμένοι. Τέλος, δεν έχει καταγραφεί κανένας νέος θάνατος ενώ έχουμε 210 θανάτους συνολικά στη χώρα. 67 (31.9%) γυναίκες και οι υπόλοιποι άνδρες.\n– 17 στην Π.Ε. Έβρου, όλα συνδεόμενα με το γάμο στην Αλεξανδρούπολη.\n– 3 στην Π.Ε. Κέρκυρας\n– 2 στην Π.Ε. Κεφαλονιάς\n– 6 στην Π.Ε. Λάρισας\n– 1 στην Π.Ε. Λέσβου\n– 4 στην Π.Ε. Πέλλας\n– 2 στην Π.Ε. Ροδόπης


Αποστάσεις Κομισιόν από το ΔΝΤ: Εφικτός ο στόχος για πρωτογενές πλεόνασμα 3,5% το 2018 - Newsbomb - Ειδησεις\nΟΙΚΟΝΟΜΙΑ 20/04/2017 15:26\nΕιδήσεις | Κομισιόν: Παρέμβαση στο ελληνικό ζήτημα έκανε την Πέμπτη (20/04/2017) η Κομισιόν, με τις Βρυξέλλες να επιμένουν πως η δεύτερη αξιολόγηση πρέπει να κλείσει το συντομότερο δυνατό και να διαφωνούν με την τοποθέτηση της Κριστίν Λαγκάρντ, ότι δεν μπορεί η Ελλάδα να πετύχει πρωτογενές πλεόνασμα 3,5% το 2018.\n«Η ΑΞΙΟΛΟΓΗΣΗ ΠΡΕΠΕΙ ΝΑ ΚΛΕΙΣΕΙ ΤΟ ΣΥΝΤΟΜΟΤΕΡΟ ΔΥΝΑΤΟ - ΔΕΝ ΥΠΑΡΧΕΙ ΣΥΓΚΕΚΡΙΜΕΝΗ ΗΜΕΡΟΜΗΝΙΑ ΕΠΙΣΤΡΟΦΗΣ ΤΩΝ ΘΕΣΜΩΝ ΣΤΗΝ ΑΘΗΝΑ»\n«Η δεύτερη αξιολόγηση πρέπει να ολοκληρωθεί το συντομότερο δυνατό, λόγω της εύθραυστης κατάστασης της ελληνικής οικονομίας», δήλωσε χαρακτηριστικά την Πέμπτη (20/04/2017) η αρμόδια για οικονομικά ζητήματα, εκπρόσωπος της Ευρωπαϊκής Επιτροπής, Ανίκα Μπράιντχαρτ.\nΗ δήλωση της κ. Μπράιτχαρτ έγινε μόλις μία ημέρα πριν ξεκινήσει η Εαρινή Σύνοδος του ΔΝΤ στην Ουάσινγκτον.\nΗ ίδια σημείωσε ότι «βρίσκονται σε εξέλιξη οι προετοιμασίες για την επιστροφή των επικεφαλής της αποστολής των Θεσμών στην Αθήνα, αν και δεν υπάρχει ακόμα συγκεκριμένη ημερομηνία».\nΕξάλλου, η ίδια επανέλαβε πως η Επιτροπή λαμβάνει υπόψη της τις προβλέψεις που δημοσίευσε το ΔΝΤ για την ανάπτυξη στην Ελλάδα τα επόμενα έτη, καθώς και την αναθεώρηση των προβλέψεων του ΔΝΤ για το πρωτογενές πλεόνασμα.\n«Η Επιτροπή αναμένεται να δημοσιεύσει τις δικές της προβλέψεις μέσα στον Μάιο», συνέχισε, η Α. Μπράιντχαρτ, «στη βάση των στοιχείων που θα προκύψουν από την αποστολή των Θεσμών στην Αθήνα».\nΕπιπλέον, η ίδια εκπρόσωπος επανέλαβε ότι σύμφωνα και με τις προβλέψεις που αναμένεται να ανακοινώσει η Επιτροπή η ανάπτυξη στην Ελλάδα θα είναι «ηπιότερη» το 2017, λόγω της αβεβαιότητας που υπήρξε γύρω από τη δεύτερη αξιολόγηση. Ωστόσο, στις Βρυξέλλες επικρατεί η άποψη ότι ο στόχος για πρωτογενές πλεόνασμα 3,5% το 2018 και τα επόμενα έτη θα επιτευχθεί με όσα έχουν συμφωνηθεί μέχρι τώρα, ενώ καλωσορίζουν την αναθεώρηση των προβλέψεων του ΔΝΤ για το πρωτογενές πλεόνασμα στην Ελλάδα, σε πιο «ρεαλιστικά» νούμερα.\nΣυγχρόνως, στην Ουάσινγκτον μεταβαίνει για την Εαρινή Σύνοδο του ΔΝΤ, ο πρόεδρος της Ευρωπαϊκής Επιτροπής, Ζαν - Κλοντ Γιούνκερ, όπου αναμένεται να έχει συνάντηση και με την επικεφαλής του ΔΝΤ, Κριστίν Λαγκάρντ.\nΣύμφωνα, τέλος, με το Αθηναϊκό Πρακτορείο Ειδήσεων, το ελληνικό ζήτημα και ειδικότερα οι συζητήσεις που βρίσκονται σε εξέλιξη για τα μεσοπρόθεσμα μέτρα για το χρέος, τη διευκρίνιση των οποίων ζητά το ΔΝΤ, αναμένεται να τεθούν στο τραπέζι της εν λόγω συνάντησης αλλά και άλλων συναντήσεων, μεταξύ των βασικότερων παιχτών.\nΩστόσο, πηγές της ευρωζώνης, σημείωναν την Τετάρτη (19/04/2017) ότι οι «κρίσιμες συζητήσεις» θα πραγματοποιηθούν μόλις ολοκληρωθεί η συμφωνία σε τεχνικό επίπεδο.


Σπιτι και κηπος: Λεκές από κρασί\nΑντιμετωπίστε το λεκέ όσο πιο γρήγορα μπορείτε και πάντως μη χρησιμοποιήσετε ζεστό νερό , που θα τον κάνει ανεξίτηλο !! Ο καλύτερος τρόπος είναι να τον σκεπάσετε με αλάτι ( που θα ρουφήξει το υγρό ) και μετά , αφού το αφαιρέσετε με ένα υγρό πανί, να αφήσετε το ύφασμα να μουλιάσει για μισή ώρα σε κρύο νερό . Μετά , πλύνετέ το με τον κλασικό τρόπο .\nΕίναι πολύ δύσκολο να απαλλαγεί το λινό σας τραπεζομάντιλο από κρασί, αλλά ποτέ ακατόρθωτο. Αν ο λεκές είναι παλιός και σκληρός, δοκιμάστε να περάσετε το τραπεζομάντιλο σας με λίγο γλυκερίνη, πριν το βάλετε στο πλυντήριο. Εναλλακτικά της γλυκερίνης, θα μπορούσατε να βουτήξετε τον λεκέ σε λίγο γάλα και μετά ξεβγάλετε με σαπούνι και νερό. Ένας άλλος τρόπος είναι να βάλετε λίγο αλάτι στον λεκέ και λίγες σταγόνες από χυμό λεμονιού, το αφήνετε για 1-2 ώρες και το βάζετε για πλύση. Ποτέ δεν θα φανείτε πιο δυνατή μπροστά σε ένα λεκέ από κρασί.\nΧρησιμοποιείστε απορροφητικό χαρτί για να απομακρύνετε το υγρό.\nΚαλύψτε το λεκέ με αλάτι και αφήστε το να απορροφήσει το κρασί για 30 περίπου λεπτά.\nΚαθαρίστε το λεκέ με λίγο απορρυπαντικό και ξεπλύνετε με κρύο νερό.\nΤέλος, πλύνετε το ρούχο ως συνήθως.\nΠως να αφαιρέσετε λεκέδες από κόκκινο κρασί\nΓια να αφαιρέσετε τους δύσκολους λεκέδες από κόκκινο κρασί, δοκιμάστε το εξής τρικ. Μουλιάστε το ρούχο σας σε κρύο νερό και ποτίστε τον λεκέ με ένα διάλυμα από χυμό λεμονιού και αλάτι. Μετά από λίγα λεπτά πλύντε το με κρύο νερό. (http://www.adviseme.gr/)


AMAZFIT Verge Πολυλειτουργικό IP68 αδιάβροχο Πρακτική Smart ρολόι | Gearbest Ελλάδα Κινητή\n4.89 137 αξιολογήσεις\nAMAZFIT Verge Πολυλειτουργικό IP68 αδιάβροχο Πρακτική Smart ρολόι - Γκρι άνθρακα\nΤο έξυπνο ρολόι Amazfit Verge ικανοποιεί τις καθημερινές σας ανάγκες. Είτε είστε λάτρης του αθλητισμού είτε εστιάζετε περισσότερο σε έναν πιο υγιεινό τρόπο ζωής, λειτουργεί τέλεια για να σας βοηθήσει να επιτύχετε τους στόχους σας για γυμναστήριο. Το βηματόμετρο, η οθόνη παρακολούθησης ύπνου και οι υπενθυμίσεις είναι εύκολα προσβάσιμες, ώστε να μπορείτε να απεικονίσετε την πρόοδο που έχετε σημειώσει χρησιμοποιώντας την εφαρμογή. Μοιραστείτε τα επιτεύγματά σας και βοηθήστε με τους οποίους σας ενδιαφέρει.\n• Παρακολούθηση υγείας: υπενθύμιση ποτού, μετρητής καρδιακών παλμών, βηματομετρητή, καθιστική υπενθύμιση, παρακολούθηση ύπνου\n• Μηνύματα: Υπενθύμιση μηνυμάτων\n• Άλλη λειτουργία: συναγερμός, Bluetooth, GPS\n• Ο κυκλικός επιλογέας είναι απλός και γενναιόδωρος\n• Δώστε την προσωπικότητά σας όταν το φοράτε\n• Εύκολο στην τοποθέτηση των ρούχων σας\n• Αδιάβροχη σχεδίαση IP68, βολική για τη ζωή σας\nΜέγεθος προϊόντος (Π x Υ x Β): 24,00 χ 4,30 χ 1,26 εκ. / 9,45 χ 1,69 χ 0,5 ίντσες\nAMAZFIT Verge Πολυλειτουργικό IP68 αδιάβροχο Πρακτική Smart ρολόι\nΣχιστόλιθος μπλε Γκρι άνθρακα άσπρο\nΑγοράστε AMAZFIT Verge\nhuami amazfit gtr xiaomi sport amazfit amazfit smart gps bluetooth amazfit xiaomi gps amazfit amazfit gps xiaomi amazfit sports xiaomi amazfit αδιάβροχο xiaomi amazfit smart watches xiaomi amazfit smart watch watch smartwatch android watch android heart rate monitor zeblazer thor smart sport watch rate\nOnline AMAZFIT Verge προς πώληση\nΑπό που να αγορασετε AMAZFIT Verge onlineσε προσφορά; Στο Gearbest είσαι στοο σωστός χώρο όπου διοργανώνουμε εβδομαδιαίες προσφορές, όπως flash προσφορές ή την προσφορά μελών VIP bargain, στην οποία μπορείτε να αρπάξετε φτηνές AMAZFIT Verge σε τιμές έκπτωσης.\nΑκόμη ξοδεύετε ώρες στην αναλήτηση κωδικών κουπονιών AMAZFIT Verge online; Απλώς συνδεθείτε δωρεάν λογαριασμό σας στο Gearbest, θα βρείτε κωδικούς προσφοράς AMAZFIT Verge και κουπόνια στο δικό σας κέντρο κουπονιών. εκπτώσεις σπουδαστών και οι εκπτώσεις μαζικής αγοράς για επιχειρήσεις είναι επίσης διαθέσιμες.\nAMAZFIT Verge ανά χώρα\nΣε γενικές γραμμές, προσφέρουμε δωρεάν αποστολή για AMAZFIT Verge σε Ηνωμένες Πολιτείες (Ηνωμένες Πολιτείες), Ηνωμένο Βασίλειο (Ηνωμένο Βασίλειο, Μεγάλη Βρετανία), Ισπανία, Ιταλία, Γερμανία, Γαλλία, Πορτογαλία, Καναδάς, Ολανδία,Βραζιλία, Ελλάδα, Πολωνία, Αυστρία, Ουγγαρία, Σλοβακία, Δημοκρατία της Τσεχίας, Ιρλανδία, Ρωσία, Ιαπωνία, Κορέα, Ισραήλ, Λιθουανία, Ρουμανία, Ουκρανία, Δανία, Κάτω Χώρες, Βέλγιο, Κροατία, Σερβία, Λευκορωσία, Λετονία, Εσθονία, Τουρκία, Ταϊλάνδη, Σιγκαπούρη, Μαλαισία, Αυστραλία, Κολομβία, Ινδία , Ινδονησία, Βιετνάμ, Μαλαισία κλπ. Παρακαλούμε ελέγξτε τις μεθόδους αποστολής AMAZFIT Verge για το πραγματικό κόστος..


Galaktyka Το βιβλίο "happy γάτα" ΕΔ. Γαλαξίας.\nΤο βιβλίο "σκυλί Kliker-αποτελεσματική κατάρτιση" με ένα DVD ed. Γαλαξίας\nΜετάφραση: Magdalena αστικών\nΠρωτότυπος τίτλος: Ξεκινώντας: Clicker κατάρτιση για τα σκυλιά\nΜε αυτό το βιβλίο, θα μάθετε γιατί είναι καλύτερο να αγνοήσει γιατί η τιμωρία δεν φέρνει το επιθυμητό αποτέλεσμα και γιατί δικό σου σκύλοs κατανοεί τη γλώσσα "κλικ" καλύτερα από κάθε άλλο λάθος. Karen Pryor εισάγει τον αναγνώστη σε το ins και outs της klikerowego κατάρτισης-από την εκμάθηση ακριβή κλικ μετά την χαριτωμένη κόλπα. Δεν έχει σημασία αν έχετε ένα κουτάβι ή ένας ενήλικος σκύλος, μπορείτε να του διδάξετε μόνιμα δεξιότητες όπως:\nπερπάτημα σε ένα λουρί χαλαρό και ηρεμία, καλωσορίζοντας τους επισκέπτες\nδιατηρούν την απαιτούμενη ασφάλεια εκτιμήσεις, για παράδειγμα, να καλέσει στο σπίτι και στο δικαστήριο του\nΚαλά διασκέδαση και νέα κόλπα, για παράδειγμα, φορώντας τα στοιχεία στο στόμα ή απόκρυψη και επιδιώκουν\nΣτο συνοδευτικό DVD, έμπειροι εκπαιδευτές παρουσιάσει klikerowe κατάρτισης και να σας δείξει πώς να το χρησιμοποιήσετε για να διδάσκω δικό σου σκύλοs βασικές δεξιότητες. Μια απλή και θετική klikerowa μέθοδος βοηθά στην αντιμετώπιση των πρόβλημα αλλαγή της συμπεριφοράς σκυλιών και επιτρέπει, σε μια ευχάριστη για το σκυλί, και ένας τρόπος για να διδάξει τα κόλπα που θα καταπλήξει όλη την οικογένεια.\nη διάρκεια της ταινίας: 84min.\nΜορφή: 14.30 x 20.50 cm\nΚωδικός EAN: 9788389896674


Η κακοποίηση γυναικών είναι υπόθεση όλων μας - Pillowfights.gr\nΗ κακοποίηση γυναικών είναι υπόθεση όλων μας\nBedroom Just an illusion Η κακοποίηση γυναικών είναι υπόθεση όλων μας\nΕβίτα Μαρασλή 02/05/2018\nΜια δεκαπεντάχρονη κοπέλα στέκεται μπροστά στη στάση ενός λεωφορείου και κοιτάζει τη γυναίκα μέσα στη γιγαντοαφίσα. Το μισό της πρόσωπο είναι χαμογελαστό, αψεγάδιαστα βαμμένο και λαμπερό από ευτυχία. Το άλλο μισό της πρόσωπο έχει ουλές, μελανά σημάδια κι είναι θλιμμένο. Από κάτω η λεζάντα γράφει με μεγάλα γράμματα: «Η τελευταία φορά δε θα είναι ποτέ τελευταία! Απελευθερώσου! Μίλα!». Η κοπέλα κοιτάζει εντυπωσιασμένη την αφίσα. «Πώς είναι δυνατόν να ανέχονται οι γυναίκες τέτοια συμπεριφορά; Εγώ δε θα το συγχωρούσα ποτέ! Αν άκουγα κάτι θα απευθυνόμουν αμέσως στην αστυνομία. Δε γίνεται να μένουν κρυφά τέτοια έκτροπα.» Σκέψεις επαναστατικές, ιδέες για έναν κόσμο καλύτερο.\nΦωνές και δυνατοί θόρυβοι ακούγονται μες στη νύχτα απ’ τον πάνω όροφο. Ένα ζευγάρι ξυπνά θορυβημένο. Πάλι οι από πάνω είναι. Έχει γίνει πλέον συνήθεια. Στην αρχή ακούγονται δυνατές φωνές και λόγια σκληρά. Στη συνέχεια ακολουθούν κλάματα και παρακλήσεις βοήθειας. Η γυναίκα κοιτάζει τον σύντροφό της ανήσυχη.\n-«Μήπως να κάναμε κάτι;»\n-«Πού να μπλέκουμε, τώρα, σε ξένες υποθέσεις; Ζευγάρι είναι, θα τα βρουν!»\nΜια γυναίκα κοιτάζει το είδωλό της στον καθρέφτη. Με κινήσεις μηχανικές, χωρίς ίχνος ζωντάνιας, βάζει οινόπνευμα στις πληγές της για να καθαρίσουν. Λίγο μέικαπ γύρω απ’ το μάτι για να εξαφανιστεί η μελανιά. Λίγη πούδρα στο μάγουλο για να μη φαίνεται η ουλή. Ρούχα μακριά για να κρύψει τα σημάδια στο υπόλοιπο σώμα. Λίγη μάσκαρα στα μάτια για να φανεί πιο ζωντανή. Και, τέλος, κραγιόν. Για να μην καταλάβει ποτέ, κανείς, τίποτα.\nΜα φυσικά και το καταλαβαίνουν. Φαίνεται από χίλια σημάδια που μαρτυρά η συμπεριφορά της. Σημάδια που οι άλλοι δεν παρατηρούν -ή προτιμούν να αγνοήσουν. Φόβος, απομόνωση, αποφυγή. Κινήσεις μαζεμένες και μάτια καρφωμένα στο πάτωμα. Τα σημάδια στο σώμα μπορούν να κρυφτούν. Τα σημάδια στην ψυχή;\n«Δε θα το ξανακάνει. Με αγαπάει. Ίσως τελικά να φταίω κι εγώ! Η συμπεριφορά μου είναι πολλές φορές προκλητική. Όμως, τώρα τελείωσε. Μου το υποσχέθηκε ότι δε θα ξαναγίνει. Το είδα στα μάτια του, λέει την αλήθεια!» Λόγια που επαναλαμβάνονται κάθε μέρα κι ακυρώνονται την αμέσως επόμενη στιγμή. Τα ακυρώνει ο ίδιος άνθρωπος που τα είπε. Τι είδους αγάπη είναι αυτή; Αυτή την αγάπη ονειρευόσουν να ζήσεις;\nΟι παραπάνω σκηνές είναι σε άλλους περισσότερο οικείες και σε άλλους λιγότερο. Όλοι, ωστόσο, έχουμε βρεθεί στη θέση εκείνου που κατακρίνει την ύπαρξη τέτοιων φαινομένων. Κάποιοι έχουν βρεθεί στη θέση εκείνου που γνωρίζει, μα δε μιλάει -είτε από φόβο είτε από αδιαφορία. Ίσως κάποιοι να έχουν βρεθεί και στις δύο θέσεις, ταυτόχρονα.\nΑς μιλήσουμε με στατιστικά. Η κακοποίηση κατά των γυναικών αποτελεί φαινόμενο που απασχολεί σε όλο και μεγαλύτερο βαθμό τη χώρα μας. Η Ελλάδα το 2015 βρισκόταν στην τρίτη θέση στην κακοποίηση των γυναικών. Μια στις τρεις γυναίκες έχουν υποστεί βία απ’ τον σύντροφό τους. Βία λεκτική, βία ψυχολογική, βία σωματική. Το μεγαλύτερο ποσοστό (23%) είναι γυναίκες ηλικίας από 25 έως 39 ετών. Παγκοσμίως το 35% των γυναικών έχει υποστεί κακοποίηση οποιασδήποτε μορφής. Στο μεγαλύτερο ποσοστό τους αυτές οι περιπτώσεις αφορούν έγγαμες γυναίκες κι η κακοποίηση προέρχεται απ’ τον σύντροφό τους.\nΑς μιλήσουμε με αποδείξεις. Πείραμα που έγινε στη Σουηδία ήθελε να αποδείξει κατά πόσο οι άνθρωποι αντιδρούν σε τέτοια φαινόμενα. Σύμφωνα με αυτό, ζευγάρια ηθοποιών ξεκινούσαν καβγά σε ένα ασανσέρ με κόσμο όπου ο άντρας άρχιζε να ασκεί βία στην υποτιθέμενη γυναίκα του. Απ’ τους 53 ανθρώπους που παρακολούθησαν αυτή τη σκηνή μίλησε κι αντέδρασε μόνο ο ένας..\nΑς μιλήσουμε ειλικρινά. Οι εποχές που ο κόσμος κατηγορούσε τη γυναίκα για την προκλητική συμπεριφορά της, ώστε να δικαιολογήσει την παθητικότητά του, έχουν περάσει προ πολλού. Οι κακοποιημένες γυναίκες δε φέρουν κανένα μερίδιο ευθύνης. Δέχονται την κακοποίηση έχοντας πρώτα δεχτεί την υποτίμηση και τη μείωση. Κάθε ψήγμα σεβασμού προς τον εαυτό τους έχει εξαφανιστεί. Το εξαφάνισε ο ίδιος άνθρωπος που τις «εξαφανίζει» καθημερινά. Μια γυναίκα χωρίς αυτοπεποίθηση, χωρίς σεβασμό προς τον ίδιο της τον εαυτό δεν μπορεί να αντιδράσει. Ο κόσμος, όμως;\nΑρκετά με τις ηλίθιες δικαιολογίες που καθησυχάζουν ανθρώπους, τάχα, ανήμπορους να βοηθήσουν. Ανθρώπους αδιάφορους. «Ε, σιγά! Αν δεν κάνω κάτι εγώ, θα κάνει κάποιος άλλος!» Ξεχνάς, όμως, πως εσύ είσαι αυτός ο άλλος. Ο άλλος που αδιαφορεί για την κακοποίηση της κόρης κάποιου. Ο άλλος που, αργότερα, θα αδιαφορήσει για την κακοποίηση της κόρης σου. Εκείνος ο άλλος που θα παραβλέψει τις πληγές της και θα καλύψει τη σιωπή της για να μην ακουστεί. Αυτός ο άνθρωπος θέλεις να είσαι;\nΈτσι είναι ο κόσμος μας σήμερα. Αν τύχει να δούμε στην τηλεόραση κάτι παρόμοιο αλλάζουμε αμέσως κανάλι. Όπως ακριβώς αποστρέφουμε το βλέμμα μας όταν συμβαίνει μπροστά μας ή κλείνουμε τα αφτιά όταν συμβαίνει δίπλα μας. Δεν αντέχουμε να γνωρίζουμε πως μπορούμε να βοηθήσουμε. Πως μπορούμε, μα είμαστε υπερβολικά δειλοί για να το κάνουμε.\nΚλείνεις τα μάτια, μα αυτό παραμένει εκεί. Πάρε, λοιπόν, απ’ το χέρι τη γυναίκα που βλέπεις δίπλα σου να χάνεται μέσα σε αυτόν τον βούρκο. Μη φοβηθείς. Άλλαξε την κατάσταση απ’ τα θεμέλιά της. Μίλα. Κατάγγελέ το. Άπλωσε το χέρι ακόμη κι αν το έχει διώξει ξανά και ξανά. Στην πραγματικότητα ουρλιάζει για βοήθεια με κάθε «Είμαι καλά, δε χρειάζομαι κάτι». Δες πέρα απ’ την εικόνα. Πάρ’ την από το χέρι κι οδήγησέ την ξανά στην επιφάνεια. Δείξε της τι αξίζει. Δώσε δύναμη να πάρει ξανά τη ζωή στα χέρια της.\nΜη φοβηθείς. Για να μη φοβηθεί αργότερα κάποιος άλλος να το κάνει για έναν δικό σου άνθρωπο. Για εσένα την ίδια. Στην, τελική αναρωτιέμαι, φταίει μόνο ο θύτης ή κι εκείνος που μπορεί να επέμβει, μα σιωπά;\nΚίνημα “free bleeding”: φεμινισμός ή υπερβολή;


Δικαιώματα για τους Πολίτες - Κανόνες για τις Εταιρείες - STOP ISDS: Φεβρουαρίου 2015\nΑναρτήθηκε από NATUREFRIENDS GREECE ΦΙΛΟΙ ΤΗΣ ΦΥΣΗΣ - Ελληνικό Δίκτυο στις 10:33 π.μ. Δεν υπάρχουν σχόλια:\nΑναρτήθηκε από NATUREFRIENDS GREECE ΦΙΛΟΙ ΤΗΣ ΦΥΣΗΣ - Ελληνικό Δίκτυο στις 1:02 μ.μ. Δεν υπάρχουν σχόλια:\nΑναρτήθηκε από NATUREFRIENDS GREECE ΦΙΛΟΙ ΤΗΣ ΦΥΣΗΣ - Ελληνικό Δίκτυο στις 11:11 π.μ. Δεν υπάρχουν σχόλια:\nΑναρτήθηκε από NATUREFRIENDS GREECE ΦΙΛΟΙ ΤΗΣ ΦΥΣΗΣ - Ελληνικό Δίκτυο στις 11:34 π.μ. Δεν υπάρχουν σχόλια:\nΑναρτήθηκε από NATUREFRIENDS GREECE ΦΙΛΟΙ ΤΗΣ ΦΥΣΗΣ - Ελληνικό Δίκτυο στις 6:06 π.μ. Δεν υπάρχουν σχόλια:


Να υπερισχύουν οι ευρωπαϊκές αξίες, ακόμη και σε κατάσταση έκτακτης ανάγκης - Europe Direct ΕΛΙΑΜΕΠ | Europe Direct ΕΛΙΑΜΕΠ\n-Οι έκτακτες εξουσίες πρέπει να είναι απαραίτητες, αναλογικές, χρονικά περιορισμένες και να υπόκεινται σε δημοκρατικό έλεγχο\n-Δεν πρέπει να χρησιμοποιείται η απαγόρευση διαδηλώσεων για να εγκρίνονται αμφιλεγόμενα μέτρα\n-Να διαφυλαχθούν τα δικαιώματα όλων, συμπεριλαμβανομένων των γυναικών, των ΛΟΑΤΚΙ, των προσφύγων και των κρατουμένων\nΤο Κοινοβούλιο ενέκρινε ψήφισμα που αξιολογεί την κατάσταση των ευρωπαϊκών δημοκρατικών αξιών στο πλαίσιο των εθνικών μέτρων έκτακτης ανάγκης για την αντιμετώπιση της πανδημίας COVID-19, με 496 ψήφους υπέρ, 138 κατά και 49 αποχές.\nΚατά τη συζήτηση με τον επίτροπο Δικαιοσύνης Didier Reynders, σχεδόν όλοι οι ομιλητές εξέφρασαν ανησυχίες σχετικά με τα δικαιώματα των πολιτών και των ευάλωτων ομάδων σε χώρες της ΕΕ όπου έχουν ληφθεί μέτρα έκτακτης ανάγκης.\n-Να κηρύξουν τη λήξη της «κατάστασης έκτακτης ανάγκης», ή τουλάχιστον να ορίσουν σαφώς την ανάθεση έκτακτων αρμοδιοτήτων στην εκτελεστική εξουσία, και να διασφαλίσουν ότι θα συνεχίσει να ασκείται κατάλληλος κοινοβουλευτικός και δικαστικός έλεγχος\n-Να αποφύγουν τον αδικαιολόγητο περιορισμό της ελευθερίας του συνέρχεσθαι και την απαγόρευση διαδηλώσεων για να εγκρίνουν αμφιλεγόμενα μέτρα\n-Να απέχουν από τη θέσπιση μέτρων με ισχυρό αντίκτυπο στα θεμελιώδη δικαιώματα, π.χ. στην σεξουαλική και αναπαραγωγική υγεία (όπως η de facto απαγόρευση της άμβλωσης σε ορισμένα κράτη μέλη), ιδίως σε μια κατάσταση όπου οι ανησυχίες για τη δημόσια υγεία δεν επιτρέπουν τη δέουσα δημοκρατική συζήτηση και την ασφαλή διαμαρτυρία\n-Να προασπίσουν το δικαίωμα σε ελεύθερες και δίκαιες εκλογές, ιδίως όσον αφορά αλλαγές στην εκλογική νομοθεσία\n-Να διασφαλίσουν ίσα δικαιώματα για τους υποψηφίους στις εκλογές και για τις προεκλογικές εκστρατείες, και να εξετάσουν εναλλακτικές μορφές ψηφοφορίας\n-Να επιδεικνύουν μέγιστη αυτοσυγκράτηση όσον αφορά τον περιορισμό της ελεύθερης μετακίνησης, ιδίως σε συνάρτηση με το δικαίωμα στην οικογενειακή ζωή\n-Να διασφαλίσουν το δικαίωμα στην εκπαίδευση με την εξασφάλιση της πρόσβασης στη μάθηση\n-Να εγγυηθούν την πρόσβαση στις διαδικασίες ασύλου παρά την πανδημία και να αναλάβουν δράση για την άμεση εκκένωση των καταυλισμών στα ελληνικά νησιά και τη μετεγκατάσταση των αιτούντων άσυλο σε άλλες χώρες της ΕΕ\n-Να βρουν λύσεις για τη διασφάλιση των δικαιωμάτων των κατηγορουμένων μέσω της τεχνολογίας ή της δικαστικής συνεργασίας, καθώς και για την προστασία των δικαιωμάτων των κρατουμένων.\nΦωτογραφία: Wojtek RADWANSKI / AFP


Δημοτικό Σχολείο Μαρίνας: Έναρξη του ιστολογίου\nΔημοτικό Σχολείο Μαρίνας\nΚαλωσήλθατε στο ιστολόγιο του Δημοτικού Σχολείου Μαρίνας - Πολλών Νερών - Γιαννακοχωρίου. Το παρόν ιστολόγιο θα ενημερώνεται από τον εκάστοτε σύλλογο γονέων και κηδεμόνων και σκοπός του είναι να υπάρχει σαν λεύκωμα δραστηριοτήτων των μαθητών του σχολείου.\nΈνωση Συλλόγων Νάουσας\nΟμοσπονδία Ενώσεων Ημαθίας\nΚαλωσήλθατε στο ιστολόγιο μας\nΜέσα από τις σελίδες του blog και σε συνεργασία με το σύλλογο των διδασκόντων, θα αναρτούνται νέα, ανακοινώσεις και δραστηριότητες του σχολείου από όπου θα μπορούν να ενημερώνονται οι γονείς και οι μαθητές.\nΟι απόφοιτοι του σχολείου, θα μπορούν να ανατρέχουν σε παλαιότερες αναρτήσεις της εποχής όπου ήταν οι ίδιοι μαθητές του σχολείου και να θυμηθούν τους δασκάλους, τους συμμαθητές καθώς και τα γεγονότα εκείνης της περιόδου μέσα από το φωτογραφικό υλικό και τις αναρτήσεις.\nΟποιαδήποτε πρόταση σχετικά με το blog, τις αναρτήσεις ή το φωτογραφικό υλικό είναι πάντα ευπρόσδεκτες.\nΕυχαριστούμε για το χρόνο σας... καλή πρόοδο στους μαθητές.\nΈναρξη του ιστολογίου\nΔημιουργία του ιστολογίου στις 23 Απριλίου 2014\nΕτικέτες Αρχική σελίδα\nΜαρίνα - Πολλά Νερά - Γιαννακοχώρι\nΛάβετε Email με τις αναρτήσεις μας\n«Το σχολείο μας ομορφαίνει» Οι δασκάλες Δρόσου Χριστίνα, Ξυλουργίδου Ρούλα, Χαρατσιάρη Μελίνα & Χουλιαρά Τασο...\nΕκπαιδευτικοί 2013 - 14 Τάξεις - Ειδικότητες Διευθυντής: Μπίντας Χρήστος Υποδιευθυντής: Α : Ξυλουργίδου Θεοδώρα Β: Λιόλ...\nΗ ΝΕΑ ΑΙΘΟΥΣΑ ΤΟΥ ΣΧΟΛΕΙΟΥ ΜΑΣ Η νέα αίθουσα του Σχολείου μας με τον διαδραστικό πίνακα και τα μουσικά όργανα θα είναι έ...\nΑύριο Δευτέρα 24/9/2018 ξεκινάει η τρίτη βδομάδα της φετινής σχολικής χρονιάς..... και ακόμη οι γονείς απο τα Πολλά Νερά αφήνουν τις δ...\nΔΡΑΣΤΗΡΙΟΤΗΤΕΣ ΤΟΥ ΣΧΟΛΕΙΟΥ ΜΑΣ ΓΙΑ ΤΟ ΠΑΝΗΓΥΡΙ ΤΗΣ ΑΓΙΑΣ ΜΑΡΙΝΑΣ Στον πάγκο μας θα βρείτε διάφορα μπιζού και τα λαχεί...\nΑΠΟΚΡΙΑΤΙΚΗ ΕΚΔΗΛΩΣΗ Με μεγάλη επιτυχία πραγματοποιήθηκε την Παρασκευή 11 Μαρτίου 2016 η καθιερωμένη αποκριάτικη εκδήλωση που διορ...\n2013 - 2014 Οι μαθητές/τριες της Α' τάξης με την Δασκάλα τους την Κυρία Ρούλα Οι μαθητές/τριες της Β' τάξης με...\nομιλία για εξαρτήσεις\n“Σύγχρονη κοινωνία και εξαρτήσεις” Η ομιλία με θέμα “Σύγχρονη κοινωνία και εξαρτήσεις” που πραγματοποιήθηκε στην “Εστία Μουσών”, με πρω...\nΜια ακόμη σχολική χρονιά πέρασε! Με μια όμορφη γιορτή αποχαιρέτησε το Σχολείο μας το σχολικό έτος που φεύγει! Οι μαθητές, δι...\nΕκδήλωση για την 25η Μαρτίου 2014\nΟ Πρόεδρος της Κοινότητας Κος Τσαπακίδης Χαράλαμπος και ο Διευθυντής του Δημοτικού Σχολείου Κος Μπίντας Χρήστος Από τη σχολική εκ...\nΔημοτικό Σχολείο Μαρίνας - Πολλών Νερών - Γιαννακοχωρίου. Θέμα Παράθυρο εικόνας. Από το Blogger.


Σπαρτιατικός: Στη κορυφή της ποδηλασίας για άλλη μια χρονιά! | isports.gr | Αθλητικά Νέα Λακωνίας\nΑρχική Ποδηλασία Σπαρτιατικός: Στη κορυφή της ποδηλασίας για άλλη μια χρονιά!\nΣπαρτιατικός: Στη κορυφή της ποδηλασίας για άλλη μια χρονιά!\nΣτα κορυφαία σωματεία ποδηλασίας για ακόμη μια χρονιά συγκαταλέγεται ο Σπαρτιατικός Γ.Σ., σύμφωνα με την επίσημη βαθμολογία που εξέδωσε η Ελληνική Ομοσπονδία Ποδηλασίας.\nΤο 2017 ο Σπαρτιατικός κατετάγη 4ος στην γενική βαθμολογία, ενώ την ίδια θέση είχε και το 2016, επιβεβαιώνοντας την σταθερή ανοδική του πορεία.\nΕπίσης, στην ειδική στατιστική βαθμολογία για το 2017 των αθλητών, ο Βασίλης Δημητρόπουλος κατετάγη 1ος στην πίστα εφήβων, ο Δημήτρης Χριστάκος 2ος στην πίστα εφήβων, η Σταματική Αναστασοπούλου 3η στην πίστα νεανίδων, η Μαρία Μπαγιώκου 3η στον δρόμο μίνι μεγάλα, ο Πέτρος Παναγάκος 4ος στον δρόμο μίνι μεγάλα, η Βαρβάρα Κουραντή 5η στην ορεινή μίνι μεγάλα και η Χριστίνα Αναστασοπούλου 5η στον δρόμο νεανίδων.\n«Αποδεικνύεται έτσι, η σταθερή πορεία του συλλόγου στον χώρο της ποδηλασίας εδώ και 17 χρόνια, με επικεφαλής τον Παναγιώτη Πριστούρη και άξιους συνεργάτες τους προπονητές Παναγιώτη Καρούνο, Βασίλη Γιαννιώση, Χρήστο Βορβή και Τάσο Αντωνόπουλο», αναφέρει χαρακτηριστικά στην ανακοίνωσή του ο Σπαρτιατικός.\nΤέλος, το διοικητικό συμβούλιο του συλλόγου απευθύνει ένα μεγάλο μπράβο και θερμές ευχαριστίες σε όλους τους αθλητές, τους προπονητές, τους γονείς, τους παράγοντες και τις επιχειρήσεις που στάθηκαν στο πλευρό του ποδηλατικού τμήματος.\nΤα 10 πρώτα σωματεία για το 2017:\n1. Π.Ο.Χ.ΤΑΛΩΣ ΧΑΝΙΩΝ\n2. ΚΡΟΝΟΣ ΝΙΚΑΙΑΣ\n3. ΠΓΣ ΛΑΡΙΣΑΣ\n4. ΣΠΑΡΤΙΑΤΙΚΟΣ Γ.Σ.\n5. Π.Ο ΠΑΤΡΩΝ\n7. ΚΑΣΤΡΟ ΗΡΑΚΛΕΙΟΥ\n8. ΑΟ ΘΗΣΕΑΣ\n9. ΑΤΛΑΣ ΡΕΘΥΜΝΟΥ\n10. ΡΟΔΗΛΙΟΣ ΡΟΔΟΥ\nΠροηγούμενο άρθροΑστέρας Βλαχιώτη: Ο πρώτος αγώνας του 2018.\nΕπόμενο άρθροΤοπικά Λακωνίας: Διαιτητές, βοηθοί αγώνων Σ/Κ 6-7 Ιανουαρίου


Οικονόμου: Πολιτικός αχταρμάς ΣΥΡΙΖΑ - Άσχετες οι καταγγελίες τους με την τροπολογία | Liberal.gr\nΑπάντηση στους βουλευτές του ΣΥΡΙΖΑ, οι οποίοι κατήγγειλαν την κυβέρνηση για την τροπολογία που αφορά τη διαφημιστική δραστηριότητα του Δημοσίου, έδωσε ο κυβερνητικός εκπρόσωπος. Έκανε λόγο για «πολιτικό αχταρμά» και «προκατασκευασμένες απαντήσεις» και επισήμανε ότι οι καταγγελίες τους είναι άσχετες με το περιεχόμενο της ρύθμισης, καλώντας τους παράλληλα να τη διαβάσουν προσεκτικά.\n«Με τη γνωστή συνταγή των προκατασκευασμένων απαντήσεων και του πολιτικού αχταρμά μπερδεύουν διαφορετικά και άσχετα μεταξύ τους πράγματα», τόνισε χαρακτηριστικά ο Γιάννης Οικονόμου προσθέτοντας ότι αν ένα συμπέρασμα προκύπτει από την ανακοίνωση των βουλευτών -μελών του ΣΥΡΙΖΑ στην Εξεταστική Επιτροπή είναι ότι δεν καταλαβαίνουν το αντικείμενο της τροπολογίας,\n«Απόδειξη του ότι οι βουλευτές του ΣΥΡΙΖΑ δεν μπήκαν καν στον κόπο να διαβάσουν την σχετική τροπολογία αποτελούν τόσο το γεγονός ότι η ενημερωτική καμπάνια του 2020 δεν συνδέεται κατά κανένα τρόπο με την τροπολογία όσο και το σημερινό ρεπορτάζ της «Αυγής» που περιγράφει τα ακριβώς αντίθετα από αυτά που προβλέπει η τροπολογία», σημείωσε.\nΚάλεσε δε τους βουλευτές του ΣΥΡΙΖΑ «όσο δύσκολο και αν τους είναι, να διαβάζουν το περιεχόμενο των ρυθμίσεων πριν να βγάζουν ανακοινώσεις» και τους ενημερώνει για να μην εκτίθενται περισσότερο, όπως αναφέρει, τα εξής:\n- Η συγκεκριμένη τροπολογία αποτελεί τεχνική βελτίωση του ΠΔ 261/97 και δεν σχετίζεται με κανέναν τρόπο με το αντικείμενο της τρέχουσας εξεταστικής επιτροπής. Η κατάθεση της τροπολογίας τη συγκεκριμένη στιγμή κρίθηκε αναγκαία προκειμένου να μπορέσουμε να προχωρήσουμε στις απαραίτητες διαδικασίες τηλεοπτικής καμπάνιας, χωρίς τις καθυστερήσεις, τεχνικές ασάφειες και γραφειοκρατικά προβλήματα, για την επέκταση της εμβολιαστική κάλυψης του πληθυσμού και για την ενημέρωση σε σχέση με την αναμνηστική δόση. Για τους ίδιους λόγους ταχύτητας και επιπλέον διαφάνειας, η ρύθμιση καταλαμβάνει εκκρεμείς καταβολές.\n- Πιο συγκεκριμένα, με την προτεινόμενη ρύθμιση δίνεται η δυνατότητα στις αναθέτουσες αρχές (υπουργεία) να πληρώνουν απευθείας τα ΜΜΕ για την προβολή /καταχώρηση του διαφημιστικού μηνύματος με βάση πάντοτε το δεσμευτικό σχέδιο (media plan) που έχει καταθέσει ο ανάδοχος που προέκυψε από την διαγωνιστική διαδικασία με βάση το ν 4412/2016 και άρα χωρίς να έχει οποιαδήποτε διακριτική ευχέρεια. Έτσι προκύπτουν τα ακόλουθα οφέλη:


Βάση Μακιγιάζ με Δείκτη Προστασίας – Πόσο Αποτελεσματική Είναι | Υγεία & Ομορφιά\nΗ επικίνδυνη ηλιακή ακτινοβολία έχει οδηγήσει πολλές εταιρίες καλλυντικών στην παρασκευή προϊόντων μακιγιάζ με δείκτη προστασίας.\nΈνα από αυτά είναι και η βάση για το μέικ απ, ενώ ακολουθούν και ορισμένες πούδρες.\nΑυτό συμβαίνει επειδή αυτά τα δύο προϊόντα απλώνονται σε όλο το πρόσωπο και όχι μόνο σε συγκεκριμένα σημεία, επομένως το καλύπτουν όλο.\nΠαράλληλα, η αντηλιακή προστασία είναι απαραίτητη κατά τη διάρκεια όλου του χρόνου ανεξάρτητα από την εποχή.\nΓνωρίζουμε ότι ένα ποσοστό που μπορεί να φτάσει και το 80% των ακτίνων του ήλιου μπορεί να περάσει μέσα από τα σύννεφα ακόμα και τις μέρες με μεγάλη συννεφιά.\nΕπομένως η εφαρμογή του αντηλιακού δεν θα πρέπει να παραλείπεται ούτε μία μέρα ακόμα και τον χειμώνα.\nΑν και στην αγορά κυκλοφορούν πλέον αντηλιακές κρέμες και πούδρες με χρώμα, πολλές γυναίκες δεν είναι ευχαριστημένες, καθώς αυτές δεν καλύπτουν όλες τις ατέλειες ούτε κυκλοφορούν σε πολλές αποχρώσεις, όπως οι βάσεις για το μέικ απ.\nΕπομένως δεν μπορούν και να υποκαταστήσουν τη βάση για το μέικ απ.\nΠρώτα από όλα να σημειωθεί ότι αν και ο δείκτης προστασίας σε ένα προϊόν μακιγιάζ ή σε μια ενυδατική κρέμα ενισχύει τη δράση στην καλλυντική του σύνθεση, και πάλι δεν είναι αρκετός.\nΣύμφωνα με τους ειδικούς πρέπει να εφαρμόζεται μια αδιάβροχη, αντηλιακή κρέμα στο πρόσωπο, ώστε να εξασφαλίζεται προστασία με μεγάλη διάρκεια και το προϊόν να παραμένει αναλλοίωτο για ώρες.\nΈτσι, αν πάρουμε ως δεδομένο ότι ο δείκτης προστασίας σε μια βάση μέικ απ δεν είναι αρκετός, αν θέλουμε να επιτύχουμε ομοιόμορφη όψη στην επιδερμίδα μας και να καμουφλάρουμε τις ατέλειες, μπορούμε να εφαρμόσουμε μια αντηλιακή κρέμα με χρώμα ή να συνδυάσουμε την αντηλιακή μας κρέμα με τη βάση του μέικ απ που χρησιμοποιούμε κανονικά.\nΤα βήματα που θα πρέπει να ακολουθούνται είναι η εφαρμογή της αντηλιακής κρέμας και μετά της βάσης και σε καμία περίπτωση να μην αναμειγνύονται γιατί κάτι τέτοιο θα αραιώσει τη σύνθεσή τους μειώνοντας τελικά τη δράση της αντηλιακής κρέμας.\nΤέλος, το λάθος που κάνουν πολλές γυναίκες και αθροίζουν τους δείκτες προστασίας των διάφορων καλλυντικών που χρησιμοποιούν είναι κάτι πολύ συνηθισμένο.\nΈτσι, αν χρησιμοποιήσουμε μια αντηλιακή κρέμα με δείκτη προστασίας 20 και ένα μέικ απ με δείκτη προστασίας 15, τα επίπεδα προστασίας δε γίνονται 35 αλλά παραμένουν στο 20, άρα σε καμία περίπτωση δε λειτουργούν αθροιστικά.\nBάνα Νικολαίδου 15/02/2021


Στέγη για μία σπάνια μουσική συλλογή • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΣτέγη για μία σπάνια μουσική συλλογή\nΟμόφωνα αποδέχθηκε το Δημοτικό Συμβούλιο Ζαγορίου, κατόπιν εισήγησης του Δημάρχου Βασίλη Σπύρου, την τιμητική και σημαντική όπως την χαρακτήρισε, πρόταση του αμερικανού μουσικολόγου και ερευνητή Κρίστοφερ Κίνγκ για την ίδρυση και λειτουργία Αρχείου Ηπειρωτικής Μουσικής στα Κάτω Πεδινά, στην οικία που δώρισε στο Δήμο ο αείμνηστος Κώστας Φωτέτσιος.\nΜε την πρόταση συμφώνησε και ο εκπρόσωπος της Τοπικής Κοινότητας Βαγγέλης Γκίκας.\nΜάλιστα ο Δήμαρχος σημείωσε ότι για τις παρεμβάσεις που θα απαιτηθούν στο κτίριο υπάρχει ένα σημαντικό ποσό που διέθεσε ο δωρητής και μπορεί να χρησιμοποιηθεί για το σκοπό αυτό. Ο κ. Κίνγκ προτίθεται να δωρίσει την σπάνια συλλογή του και ιδιαίτερα τους δίσκους 78 στροφών με ηχογραφήσεις ηπειρώτικης μουσικής που έγιναν στην Αμερική.\nΟ κ. Σπύρου μετέφερε στο Σώμα και πρόταση του δημοτικού συμβούλου της παράταξης «Το Κοινόν των Ζαγορισίων» Βασίλη Παπαρούνα, για συγκρότηση συμβουλευτικής επιτροπής από τις παρατάξεις για τον συντονισμό της όλης προσπάθειας.\nΗ προσφορά του κ. Κίνγκ για το Αρχείο που δεν θα είναι ένα απλά ένα μουσείο, αποτελείται από τις ακόλουθες συλλογές:\n-Η συλλογή του με Ηπειρώτικα Δημοτικά τραγούδια σε δίσκους των 78 στροφών, που αντιπροσωπεύουν τη μεγαλύτερη, πληρέστερη και υψηλότερης ποιότητας συλλογή παγκοσμίως (λείπουν μόνο 5-6 δίσκοι από όλους όσους έχουν ποτέ ηχογραφηθεί από Ηπειρώτες μουσικούς σε δίσκους 78 στροφών).\n-Η συλλογή του από δημοτικά τραγούδια της Ελλάδος, Αλβανίας και Τουρκίας σε δίσκους 78 στροφών.\n-Η συλλογή του από Ηπειρώτικα, Ελληνικά, Αλβανικά και Τουρκικά δημοτικά τραγούδια σε δίσκους 33 στροφών.\n-Η συλλογή μου από δικές του υπαίθριες επαγγελματικές ηχογραφήσεις στην Ήπειρο.\n-Η συλλογή του από ιστορικά σημαντικά μουσικά όργανα από την Ήπειρο και άλλες περιοχές της Ελλάδας.\n-Η συλλογή του από ιστορικά σημαντικές καρτ-ποστάλ από την Ήπειρο και Νότια Αλβανία.\n-Η συλλογή του από βιβλία και χειρόγραφα γύρω από την Ήπειρο και ειδικότερα την Ηπειρώτικη μουσική στα Ελληνικά και Αγγλικά.\nΠοιες επιχειρήσεις θα λάβουν αποζημίωση ειδικού σκοπού\nΠως θα γίνεται η είσοδος σε λιμάνια και αεροδρόμια


Επιστρεπτέα Προκαταβολή: Τι ποσό επιστρέφεται και πότε – Εξόφληση σε 60 άτοκες δόσεις - Tromaktiko.gr\nΕπιστρεπτέα Προκαταβολή: Τι ποσό επιστρέφεται και πότε – Εξόφληση σε 60 άτοκες δόσεις\nΠαράταση έως τις 31 Δεκεμβρίου 2021 έδωσε το υπουργείο Οικονομικών στις επιχειρήσεις έλαβαν οικονομική ενίσχυση μέσω της Επιστρεπτέας Προκαταβολής, να υποβάλλουν τα δικαιολογητικά που απαιτούνται.\n«Το τελικό ποσό της ενίσχυσης που θα κληθούν να επιστρέψουν οι επιχειρήσεις και οι επαγγελματίες είναι μειωμένο έως και 75%. Το ποσό θα εμφανιστεί στις τυχόν λοιπές οφειλές της επιχείρησης, στο διαδικτυακό τόπο της ΑΑΔΕ www.aade.gr στην επιλογή «myAADE/ ο λογαριασμός μου/Προσωποποιημένη πληροφόρηση/ Στοιχεία Οφειλών εκτός Ρύθμισης και Πληρωμή» ανέφερε η γνωστή φοροτεχνικός κυρία Φιλοθέη Μακριδάκη που μίλησε στο Newsbomb.gr.


Έκθεση Ελεγκτικής Υπηρεσίας: Επανεξέταση προνοιών σχεδίου προώθησης οπτικοακουστικής βιομηχανίας | Cyprus Times\nJune 19, 2021 Saturday 13:26:39\nΈκθεση Ελεγκτικής Υπηρεσίας: Επανεξέταση προνοιών σχεδίου προώθησης οπτικοακουστικής βιομηχανίας\nΕλεγκτική Υπηρεσία: Επανεξέταση προνοιών σχεδίου προώθησης οπτικοακουστικής βιομηχανίας – Η έκθεση και τα ευρήματά της\nΤην επανεξέταση σημαντικών προνοιών στο Σχέδιο Προώθησης της Οπτικοακουστικής Βιομηχανίας στην Κύπρο, με σκοπό τη διασφάλιση της υγιούς εφαρμογής του και προστασία του δημοσίου συμφέροντος και όπως πριν τη διενέργεια οποιασδήποτε πληρωμής, γίνουν όλοι οι προβλεπόμενοι έλεγχοι, ώστε να διασφαλιστεί η συμμόρφωση των εταιρειών παραγωγής με όλες τις πρόνοιες του Σχεδίου, συστήνει η Ελεγκτική Υπηρεσία στην ειδική έκθεσή της που δημοσιοποιήθηκε σήμερα και είναι αναρτημένη στην ιστοσελίδα της.\nΣτην έκθεση αναφέρεται ότι το Σχέδιο εγκρίθηκε από το Υπουργικό Συμβούλιο στις 27.9.2017 και τροποποιήθηκε μεταγενέστερα με δύο αποφάσεις του Υπουργικού στις 2.1.2019 και 31.1.2019, με τις οποίες, μεταξύ άλλων, εγκρίθηκε η αύξηση του διαθέσιμου ποσού και Προϋπολογισμού για το κίνητρο σε €25 εκ. κατ‘ έτος και καταργήθηκε η ανώτατη οροφή κάλυψης δαπανών ανά παραγωγή ύψους €650.000. Το Σχέδιο τροποποιήθηκε εκ νέου στις. 5.2.2020, 3.6.2020 και 27.8.2020, αποφάσεις με τις οποίες κατέστη δυνατή η καταβολή της χορηγίας σταδιακά, σύμφωνα με την εξέλιξη της παραγωγής, καθώς και η εκχώρηση του Πιστοποιητικού Προσωρινής Έγκρισης Κάλυψης Δαπανών, ως εγγύηση για εξασφάλιση χρηματοδότησης από κυπριακές τράπεζες.\nΗ ΕΥ στο πλαίσιο διερεύνησης καταγγελίας στις 14.6.2019, διερεύνησε πρόνοιές του για την κάλυψη δαπανών (cash rebate) για την παραγωγή ταινιών. Επίσης, εξετάσαμε την εφαρμογή των προνοιών του Σχεδίου, σε σχέση με την παραγωγή της οπτικοακουστικής ταινίας JIU JITSU, που κατά την ημερομηνία ελέγχου ήταν η σημαντικότερη παραγωγή που εγκρίθηκε για ένταξη στο Σχέδιο, με Προϋπολογισμό ύψους €25,6 εκ., για την οποία είχαν υποβληθεί δαπάνες για κάλυψη.\nΣτη συνέχεια, λαμβάνοντας υπόψη τη σοβαρότητα των ευρημάτων που προέκυψαν, η Υπηρεσία αποφάσισε να επεκτείνει τον έλεγχό της και στις άλλες δύο παραγωγές που είχαν εγκριθεί κατά το 2019, με Προϋπολογισμό €0,9 εκ. και €37,2 εκ., αντίστοιχα. Έλεγχος διενεργήθηκε και για το Σχέδιο Ενισχύσεων Ήσσονος Σημασίας για την Οπτικοακουστική Βιομηχανία στην Κύπρο, το οποίο εφαρμοζόταν παράλληλα με το Σχέδιο.\n“Από τον έλεγχο διαπιστώσαμε σημαντικές αδυναμίες και ελλείψεις, τόσο όσον αφορά στις πρόνοιες του Σχεδίου όσο και στην εφαρμογή των προνοιών του από τους αρμόδιους φορείς”, αναφέρεται στην έκθεση.\nΣτις διαπιστώσεις αναφέρεται ότι το Σχέδιο που ετύγχανε εφαρμογής, από την ημερομηνία έναρξής του μέχρι και τις 4.2.2020, περιλάμβανε διαφοροποιημένες πρόνοιες σε σχέση με το εγκεκριμένο από το Υπουργικό Συμβούλιο.\nΗ ΕΥ κάνει λόγο για απάλειψη/διαφοροποίηση προνοιών του Σχεδίου που δεν καλύπτονταν από την απαιτούμενη έγκριση του Υπουργικού Συμβουλίου και σημειώνει πως η Επιτροπή Αξιολόγησης ενημέρωσε το Υπουργείο Οικονομικών για διάφορες αδυναμίες που εντοπίστηκαν “τις οποίες, ωστόσο, το Υπουργείο δεν έλαβε υπόψη στην Πρότασή του στο ΥΣ, αγνοώντας τους κινδύνους που προέκυπταν”.\nΗ έκθεση αναφέρει ότι νέα τροποποίηση του Σχεδίου, από το ΥΣ, στις 27.8.2020, παρέχει το δικαίωμα στους αιτητές να εκχωρήσουν το Πιστοποιητικό Προσωρινής Έγκρισης Κάλυψης Δαπανών που εξασφάλισαν από το κράτος, σε κυπριακή τράπεζα, ως εξασφάλιση χρηματοδότησης για τη συγκεκριμένη παραγωγή.\n“Τεχνοκράτες του Υπουργείου Οικονομικών επισήμαναν ότι αυτό συνεπάγεται σοβαρούς κινδύνους για το κράτος”, αναφέρεται.\nΣτην έκθεση μεταξύ άλλων αναφέρεται και ότι “ενδέχεται το Σχέδιο, όπως διαμορφώθηκε, να μην είναι συμβατό με το ενωσιακό δίκαιο”.\nΔιαφάνηκε επίσης επικοινωνία συγκεκριμένου παραγωγού απευθείας με τον Υπουργό Οικονομικών, σε σχέση με τις πρόνοιες του Σχεδίου και τις αλλαγές που επήλθαν σε αυτό , το Σχέδιο δεν θέτει περιορισμό στο ποσοστό συμμετοχής ξένης ιδιοκτησίας στις εταιρείες παραγωγής, δεν τίθεται περιορισμός στα οφέλη του Σχεδίου που καταλήγουν εκτός ΚΔ και Ευρωπαϊκής Ένωσης και καλεί η ΕΥ να μελετηθούν τρόποι για μεγιστοποίηση του οφέλους για την Δημοκρατία, σε σύγκριση με το κόστος που θα επωμιστεί, όπως, για παράδειγμα, να ενισχυθούν οι πρόνοιες για εργοδότηση ατόμων ή αγορά υπηρεσιών από τη ντόπια αγορά.\nΕπίσης σημειώνεται πως στο Σχέδιο δεν δίδεται ορισμός του όρου, ούτε καθορίζεται ανώτατο όριο, εξόδων «πάνω από τη γραμμή» (above the line expenses), και η απουσία ανώτατου ορίου μπορεί να τύχει εκμετάλλευσης από τους παραγωγούς, που μπορούν να αυξήσουν απεριόριστα τα ποσά της αμοιβής τους.\nΕπιπρόσθετα αναφέρεται ότι στις επιλέξιμες δαπάνες των παραγωγών που εγκρίθηκαν περιλαμβάνονται πολύ σημαντικά έξοδα, προ και μετά-παραγωγής, που είναι σχεδόν αδύνατο να ελεγχθεί εάν διενεργήθηκαν στην Κύπρο.\nΕπίσης σύμφωνα με την έκθεση, το σημαντικότερο μέρος των δαπανών των δύο παραγωγών που ολοκληρώθηκαν καταβλήθηκαν εκτός Κύπρου και ΕΕ. “Το όφελος που προκύπτει για την ΚΔ από το Σχέδιο να είναι δυσανάλογο της χρηματοδότησης που καταβάλλεται από το κράτος”, αναφέρεται.\nΗ ΕΥ εισηγείται πριν από τη συνέχιση του Σχεδίου, το Υπουργείο Οικονομικών να αναθέσει σε εμπειρογνώμονες την εκπόνηση μελέτης, για να αποτιμηθούν τα τυχόν οφέλη που προέκυψαν, για την ΚΔ, από την εφαρμογή του Σχεδίου μέχρι σήμερα, με βάση τις δύο παραγωγές που έχουν ολοκληρωθεί.\nΣτην έκθεση γίνεται συγκεκριμένη αναφορά στις παραγωγές S.O.S Survive or Sacrifice και JIU JITSU.\nΓια την τελευταία προέκυψε θέμα ενδεχόμενης σύγκρουσης συμφερόντων για ένα από τους παραγωγούς της ταινίας, ο οποίος ενεργούσε ως εξωτερικός σύμβουλος του ΚΟΠΕ για την ετοιμασία του Σχεδίου και ζητήθηκε η γνωμάτευση της Νομικής Υπηρεσίας.\nΕπίσης από τις επιλέξιμες δαπάνες ύψους €21.854.950 που υποβλήθηκαν για εξέταση, τα €17.914.428 αποτελούν συναλλαγές μεταξύ συνδεδεμένων μερών.\nΓια την παραγωγή MAN OF WAR AVC Ltd διαπιστώθηκε μεταξύ άλλων ότι η εταιρεία απέτυχε επανειλημμένα να τηρήσει τα εγκεκριμένα συμβατικά χρονοδιαγράμματα, σε σχέση με την παραγωγή της ταινίας και ζήτησε σειρά παρατάσεων από την Επιτροπή Αξιολόγησης, η οποία τις ενέκρινε, εκτός της τελευταίας.


Χημικά σε διαδηλώσεις: Μια ιστορία με πολλά (πολιτικά) δάκρυα | Newskamatero | Ειδήσεις και τελευταία νέα\nΧημικά σε διαδηλώσεις: Μια ιστορία με πολλά (πολιτικά) δάκρυα\nΟ δημοσιογραφικός πρόλογος «έντονες αντιδράσεις προκάλεσε η εκτεταμένη χρήση δακρυγόνων από τις δυνάμεις των ΜΑΤ, κατά τη διάρκεια επεισοδίων με ομάδα διαδηλωτών», δεν είναι η πρώτη φορά που έχει γραφτεί σε ελληνικά ΜΜΕ. Αυτή τη φορά αφορά στα όσα έγιναν την Κυριακή στο συλλαλητήριο για τη Μακεδονία, κατά της Συμφωνίας των Πρεσπών.\nΤο φυτίλι, λοιπόν, άναψε λίγο πριν από τις 15:00 της ίδιας ημέρας όταν ομάδα διαδηλωτών επιχείρησε να ανέβει στα σκαλιά δίπλα στο μνημείο του Άγνωστου Στρατιώτη, με τα ΜΑΤ να τους απωθούν ρίχνοντας δακρυγόνα. Τα επεισόδια, ωστόσο, γενικεύθηκαν λίγα λεπτά αργότερα, με αποτέλεσμα να γίνει εκτεταμένη χρήση χημικών από τις αστυνομικές δυνάμεις, μετατρέποντας σε θάλαμο αερίων την ευρύτερη περιοχή γύρω από την πλατεία Συντάγματος. Έτσι, προκλήθηκε ασφυξία σε μεγάλη μερίδα των διαδηλωτών, ανάμεσά τους παιδιά και μεγάλης ηλικίας άνθρωποι.\nΣε μηνυτήρια αναφορά θα προχωρήσει ο Ιατρικός Σύλλογος Αθηνών (ΙΣΑ) για τα χημικά και δακρυγόνα που χρησιμοποιήθηκαν στο συλλαλητήριο. «Καταγγέλλουμε το αντιδημοκρατικό και επικίνδυνο αυτό μέσο καταστολής ενός ειρηνικού συλλαλητηρίου για τα εθνικά μας συμφέροντα που βάναυσα καταπατούνται. Η χρήση των χημικών ουσιών, έθεσε σε κίνδυνο τη ζωή ακόμα και παιδιών ενώ πέρα από τις άμεσες βλάβες στην υγεία, έχει επιπτώσεις στο σύνολο του πληθυσμού που παραμένει στην περιοχή. Καθώς έχει αποδειχθεί ότι η χρήση τους, σε μικροπεριβάλλοντα, προκαλεί τη συσσώρευση τοξικών χημικών ενώσεων, σε επίπεδα ικανά να επιφέρουν συμπτώματα στους κατοίκους της περιοχής για μακρό χρονικό διάστημα. Ζητούμε να αποδοθούν ευθύνες σε όσους επέλεξαν το βάναυσο αυτό τρόπο για να φιμωθεί η φωνή των εκατοντάδων χιλιάδων συμπολιτών μας που συμμετείχαν στο συλλαλητήριο», σημειώνεται στη σχετική ανακοίνωση.\nΤο ζήτημα, ανάμεσα στα υπόλοιπα, δεν είναι μόνο η αλόγιστη ποσότητα των χημικών που έπεσαν στο Σύνταγμα, αλλά πως ήταν ληγμένα, από το 2017. Όπως καταγγέλλουν πολίτες -οι οποίοι μετείχαν στο συλλαλητήριο, δημοσιεύοντας φωτογραφίες στα κοινωνικά δίκτυα- είναι εμφανές πως η ημερομηνία λήξης των χημικών -εισαγόμενα, από τη Βραζιλία- έχει προ πολλού παρέλθει. Χαρακτηριστικά, φαίνεται να έχουν λήξει από τον Ιανουάριο του 2017. Αυτό επισημαίνει και ο Ισπανός συγγραφέας Πέδρο Ολάγια στο Twitter, όπου γράφει πως αυτού του τύπου τα χημικά έχουν απαγορευθεί από διεθνείς συνθήκες.\nAtenas. Plaza de la Constitución. Ahora. Los griegos se manifiestan contra la usurpación flagrante de su historia y el gobierno los fumiga con gas CS caducado (prohibido para la guerra por la Convención de Armas Químicas pero autorizado como antidisturbios en condiciones de”paz”) pic.twitter.com/Ec9g2NmnqK\n— Pedro Olalla Writer (@pedro_olalla) January 20, 2019\n«Σύμφωνα με τον επιχειρησιακό σχεδιασμό και τις υπηρεσιακές εντολές» ενήργησαν οι αστυνομικές δυνάμεις που έκαναν χρήση χημικών στο Σύνταγμα, «προκειμένου να αντιμετωπίσουν τους ταραξίες», σύμφωνα με την επίσημη ανακοίνωση της ΕΛΑΣ. Παράλληλα, στην ίδια ανακοίνωση σημειώνεται ότι οι άνδρες των ΜΑΤ «επέδειξαν ψυχραιμία και επαγγελματισμό, κάνοντας χρήση των ενδεδειγμένων μέσων απώθησης».\nΕίναι, όμως, τα χημικά ο ενδεδειγμένος τρόπος απώθησης;\nΤο δακρυγόνο είναι χημικό αέριο που προσβάλλει τους βλεννογόνους ιστούς του αναπνευστικού συστήματος και κάνει τα μάτια να δακρύζουν. Τώρα, μπορεί να χρησιμοποιείται για τον έλεγχο διαδηλώσεων, αλλά παλαιότερα χρησιμοποιήθηκε στο πεδίο της μάχης. Όμως, η χρήση του στον πόλεμο είναι πλέον απαγορευμένη κατά τη Συνθήκη για τα Χημικά Όπλα. Δηλαδή, δεν κάνουν για πόλεμο, αλλά είναι κατάλληλα εν καιρώ ειρήνης;\nΟι κυβερνήσεις όλων των κρατών δικαιολογούν τη χρήση των δακρυγόνων εναντίον του εσωτερικού εχθρού, με επιστημονικά επιχειρήματα. Αναφέρονται δύο κυρίως πορίσματα, τα οποία πιστοποιούν την υποτιθέμενη ακίνδυνη χρήση των χημικών. Ενα πόρισμα του Πανεπιστημίου του Μίτσιγκαν και ένα του καθηγητή Κλίμερ της Βόννης. Το πρώτο πραγματοποιήθηκε κατ’ εντολή της τοπικής αστυνομικής διεύθυνσης, ενώ το δεύτερο παραγγέλθηκε από τη γνωστή βιομηχανία όπλων Smith and Wesson. Λεπτομέρεια ουσίας: πρόκειται για τη μητρική εταιρεία της General Ordnance Equipment Company, η οποία παρασκευάζει τα δακρυγόνα!\nΑντίστοιχα, η χρήση τους ως μέσο καταστολής, θεωρείται απολύτως ακίνδυνη για την υγεία, σύμφωνα με την Ελληνική Αστυνομία. Τα επιχειρήματα είναι δύο:\n-Η γενικευμένη χρήση των δακρυγόνων στις δυτικές χώρες («όλες οι αστυνομικές δυνάμεις των χωρών της Ευρωπαϊκής Ενωσης αλλά και των ΗΠΑ χρησιμοποιούν εδώ και χρόνια τη δραστική αυτή ουσία CS (χλωροβενυλιδενεμαλονιτρίλιο) ως το ηπιότερο μέσο, όταν απαιτείται διάλυση συγκεντρωμένου πλήθους») πρέπει να γίνεται με την τήρηση των προβλεπόμενων προδιαγραφών από τους κατασκευαστές – χρονική διάρκεια, απόσταση και σημείο ψεκασμού στους διαδηλωτές.\n-Η χαμηλή περιεκτικότητα των δακρυγόνων αερίων της δραστικής ουσίας “CS” («σε ελάχιστη συγκέντρωση, πολύ κάτω του 56,3 mg/m3, που θεωρείται αβλαβής») και η, ως εκ τούτου, απουσία οποιουδήποτε κινδύνου: «Κατόπιν τούτων καθίσταται σαφές ότι δεν υπάρχουν βλαβερές συνέπειες στις ανωτέρω συγκεντρώσεις δραστικής ουσίας πέραν αυτής του συμπτώματος της δακρύρροιας, με πλήρη ανάληψη εντός δέκα λεπτών από την έκθεση», σημειώνει -επίσημα- η Ελληνική Αστυνομία.\nΒέβαια, η άποψη των συνδικάτων των Ελλήνων αστυνομικών διαφέρει από αυτή της επίσημης άποψης της Αστυνομίας. Μάλιστα, έχουν γίνει πολλά παράπονα από αστυνομικούς για προβλήματα που αντιμετωπίζουν από τη χρήση των δακρυγόνων. Οι μάσκες που χρησιμοποιούνται -για οικονομικούς λόγους- δεν αντικαθιστούν συχνά τα φίλτρα τους και επιτρέπουν έτσι την εισαγωγή αερίου, ενώ αναπόφευκτη είναι πολλές φορές η επαφή των δακρυγόνων με το δέρμα. Ακόμα και μέσα στα λεωφορεία μετακίνησης των Δυνάμεων, σχεδόν πάντα υπάρχει κάποια διαρροή από τα κουτιά στα οποία φυλάσσονται αυτά τα χημικά. Τα συνδικάτα, μάλιστα, έχουν ζητήσει γνωμάτευση του Γενικού Χημείου του Κράτους ή κάποιας άλλης αρμόδιας υπηρεσίας που να λέει καθαρά ότι δεν υπάρχει πρόβλημα. Αλλά αυτή δεν υπάρχει.\nΑντίστοιχα, όμως, υπάρχει επίσημη κυβερνητική θέση για το μείζον θέμα. Τον Οκτώβριο του 2016, τη δυσφορία του εξέφρασε ο πρωθυπουργός Αλέξης Τσίπρας, απευθείας στον υπουργό Προστασίας του Πολίτη Νίκο Τόσκα, για τη ρίψη χημικών στους εκατοντάδες συνταξιούχους που διαδήλωναν έξω από το Μέγαρο Μαξίμου. Μάλιστα, του είχε ζητήσει «να μην επαναληφθεί κάτι τέτοιο». Λίγα λεπτά μετά τη συνομιλία Τσίπρα-Τόσκα, το υπουργείο Προστασίας του Πολίτη εξέδωσε ανακοίνωση: «Το υπουργείο Προστασίας του Πολίτη αναλαμβάνει την πολιτική ευθύνη για την περιορισμένη χρήση χημικών κατά τη διάρκεια διαδήλωσης συνταξιούχων σήμερα, 3 Οκτωβρίου 2016, στη συμβολή της λεωφόρου Βασ. Σοφίας με την οδό Ηρώδου Αττικού. Μετά το σημερινό περιστατικό, δόθηκε εντολή να απαγορευτεί κάθε χρήση δακρυγόνων σε διαδηλώσεις εργαζομένων και συνταξιούχων».\nΟ Αλέξης Τσίπρας είναι κατά των χημικών. Όχι μόνο τώρα, ως πρωθυπουργός, αλλά και πριν. «Είναι ευκαιρία να πούμε ότι η ιστορία με τα χημικά πρέπει κάποτε να τελειώσει. Είμαστε η μοναδική χώρα στην Ευρώπη που γίνεται χρήση αυτών των απαγορευμένων ουσιών, είναι πολύ επικίνδυνες αυτές οι ουσίες. Εμείς ισχυριζόμαστε ότι γενικά η καταστολή δεν είναι μέσο λύσης των κοινωνικών προβλημάτων, αλλά εδώ πρέπει να δούμε ότι γιατί σε άλλες ώρες δεν χρησιμοποιούνται αυτά τα χημικά και χρησιμοποιούνται στην Ελλάδα;» είχε πει προ ετών σε τηλεοπτική του συνέντευξη ο πρωθυπουργός.\nΣτις 07/10/2011 μαθαίναμε με ένα tweet πως ο ΣΥΡΙΖΑ κατέθεσε τροπολογία στη Βουλή για την καθολική απαγόρευση χημικών αερίων και άλλων όπλων εξαιρετικά επικίνδυνων για την ανθρωπότητα, κάνοντας και σχετική ανάρτηση στη σελίδα του κόμματος\nΟ ΣΥ.ΡΙΖ.Α κατέθεσε τροπολογία στην Βουλή για την καθολική απαγόρευση χημικών αερίων και και άλλων όπλων εξαιρετ… http://t.co/XJQxTS7H\n— Alexis Tsipras (@atsipras) October 7, 2011\nΣτο ίδιο πνεύμα κινούνταν και οι θέσεις τού ΣΥΡΙΖΑ που είχαν δοθεί προεκλογικά προς δημόσια διαβούλευση για την ΕΛΑΣ. Στο σχετικό κείμενο αναφερόταν, μεταξύ άλλων:\n«Ο ΣΥΡΙΖΑ προτείνει και θα υλοποιήσει αναλαμβάνοντας τη διακυβέρνηση της χώρας την άμεση κατάργηση των ΜΑΤ και την ενοποίηση των ομάδων ΔΙΑΣ, ΖΗΤΑ και ΔΕΛΤΑ με παράλληλη απαγόρευση εμπλοκής τους σε διαδηλώσεις και συγκεντρώσεις πολιτών. Επίσης, στο ίδιο κείμενο προτείνεται η άμεση απαγόρευση χρήσης χημικών ουσιών (δακρυγόνων κ.λπ.).\nΟ πρώτος υπουργός Δημόσιας Τάξης επί κυβέρνησης ΣΥΡΙΖΑ, Γιάννης Πανούσης, είχε κάνει λόγο για «αυτοκάθαρση της Αστυνομίας». Εναν χρόνο μετά, τον Ιανουάριο τού 2016, και ενώ είχαν ξαναρίξει χημικά σε συνταξιούχους, ο υπουργός Προστασίας του Πολίτη, Νίκος Τόσκας, είχε κάνει λόγο για «καταστολή με τον ηπιότερο δυνατό τρόπο» και είχε αποδώσει την επίθεση των ΜΑΤ σε «συνδυασμό ατυχών συγκυριών ή ατυχών χειρισμών».\nΣτις 11 Ιανουαρίου 2019, την αντίδραση των υπουργείων Προστασίας του Πολίτη και Παιδείας, καθώς και του ΣΥΡΙΖΑ, προκάλεσαν οι χειρισμοί της Αστυνομίας στη διαδήλωση των δασκάλων, κατά την οποία τραυματίστηκε μια πολίτης, αλλά και ο βουλευτής του ΚΚΕ Γιάννης Δελής. Η πολιτική προϊσταμένη της ΕΛΑΣ, Όλγα Γεροβασίλη, χαρακτήρισε «πολιτικά επικίνδυνες» και «αντιδημοκρατικές» τις ενέργειες των αστυνομικών των ΜΑΤ που «χτύπησαν στα τυφλά» κατά τη διαδήλωση των εκπαιδευτικών, στη διασταύρωση Βασ. Σοφίας και Ηρώδου του Αττικού: «Θεωρώ απαράδεκτες και πολιτικά επικίνδυνες τις σημερινές ενέργειες κάποιων ανδρών των ΜΑΤ, οι οποίοι χτύπησαν στα τυφλά συγκεντρωμένους διαδηλωτές με δακρυγόνα και χειροβομβίδες κρότου-λάμψης, με αποτέλεσμα να μεταφερθούν στο νοσοκομείο τραυματισμένοι ο βουλευτής του ΚΚΕ Γιάννης Δελής και η Θοδώρα Δριμάλα, μέλος του ΔΣ της ΔΟΕ και στέλεχος του ΠΑΜΕ» είχε δηλώσει τότε η κυρία Γεροβασίλη.\nΑλλά δεν είναι μόνο η σημερινή κυβέρνηση η οποία έχει συγκεκριμένη στάση απέναντι στη ρίψη χημικών στις διαδηλώσεις. Τον Δεκέμβριο του 2009, απαγόρευση χρήσης των δακρυγόνων και των χημικών κατά την αντιμετώπιση διαδηλώσεων, ανήγγειλε ο υπουργός Προστασίας του Πολίτη Μιχάλης Χρυσοχοΐδης σε συνέντευξη Τύπου, στην οποία έκανε απολογισμό των πεπραγμένων στα όσα έγιναν στο τριήμερο των εκδηλώσεων για τον θάνατο του 15χρονου Αλέξη Γρηγορόπουλου. «Τα χημικά», όπως είπε ο ίδιος, «βλάπτουν τη δημόσια υγεία και, παράλληλα, καταστρέφουν το περιβάλλον». Επίσης, για πρώτη φορά παραδέχεται δημοσίως ο αρμόδιος υπουργός αυτό που έχει επανειλημμένως υποστηριχθεί από επιστήμονες: ότι, δηλαδή, οι χειροβομβίδες κρότου–λάμψης (Νο 514) και όλοι οι άλλοι τύποι δακρυγόνων που χρησιμοποιούνται από τις Αρχές περιέχουν -μεταξύ άλλων χημικών- και την εξαιρετικά δραστική ουσία CS, την οποία αναφέραμε παραπάνω.\nΠολλά χρόνια πριν, στις 10 Ιανουαρίου του 1991, η χρήση δακρυγόνων στην Αθήνα ήταν τόσο εκτεταμένη, για τα δεδομένα της εποχής, που οδήγησε στην απώλεια του ελέγχου. Αφορμή για το μαζικό ξέσπασμα του μαθητικού και φοιτητικού κινήματος ήταν η δολοφονία του καθηγητή Νίκου Τεμπονέρα στην Πάτρα από μέλη της ΟΝΝΕΔ Αχαΐας.\nΣτις ημέρες των «Αγανακτισμένων», το 2011, όταν ψηφιζόταν το μεσοπρόθεσμο ρίχθηκαν χιλιάδες χημικά και βομβίδες κρότου λάμψης. Σύμφωνα με την εφημερίδα «Real News» τότε, “την Τετάρτη 29 Ιουνίου τα ΜΑΤ κατανάλωσαν 2.200 βομβίδες χημικών και κρότου λάμψης και την Πέμπτη 30 Ιουνίου 2011 το Αρχηγείο της Ελληνικής Αστυνομίας παράγγειλε 10 χιλιάδες τεμάχια δακρυγόνων αξίας 900.000 ευρώ”.\nΤο 2012, επί κυβερνήσεως Σαμαρά, θύματα της ευρείας χρήσης χημικών και δακρυγόνων από την Αστυνομία -στην πλατεία Συντάγματος, μπροστά στον Άγνωστο Στρατιώτη- έπεσαν και οι Μίκης Θεοδωράκης και Μανώλης Γλέζος, που την ώρα εκείνη προσπαθούσαν να εισέλθουν στη Βουλή.\nΦυσικά, όπως έχει αποδειχθεί και βλέπουμε καθημερινά, οι αστυνομικές δυνάμεις -όχι μόνο στην Ελλάδα, αλλά σε όλον τον κόσμο- χρησιμοποιούν εκτεταμένα διαφόρων ειδών χημικά για τη διάλυση ταραχών, διαδηλώσεων κ.λπ.\nΚάποιοι, εξαιρετικά ρομαντικοί, θεωρούν ότι κάποτε οι ρίψεις δακρυγόνων θα καταργηθούν. Αλλά μέχρι να γίνει πράξη αυτό, τα δάκρυα στα μάτια από τα χημικά θα συνεχίσουν να τρέχουν…\nPrevious Το συμβούλιο ΝΑΤΟ-Ρωσίας θα συνέλθει την Παρασκευή στις Βρυξέλλες\nNext Μega One: Ένα δεύτερο Mega γεννιέται;\nΚώστας Μπακογιάννης: Ξανά υποψήφιος στον Δήμο Αθηναίων\nΚυριάκος Μητσοτάκης – Αρχιεπίσκοπος Αμερικής Ολοκληρώθηκε η συνάντηση – στη Νέα Υόρκη – Βίντεο\nΡήξη στις σχέσεις Τουρκίας – ΗΠΑ – «Δεν ξεκινήσαμε καλά με τον Μπάιντεν» δήλωσε ο Ερντογάν


Σαλάτα με γλυκοπατάτα, κολοκύθα, κινόα και καβουρδισμένα κουκουνάρια! | Greek Mama Chef\nΣαλάτα με γλυκοπατάτα, κολοκύθα, κινόα και καβουρδισμένα κουκουνάρια!\nΜια εποχιακή σαλάτα που σίγουρα θα λατρέψετε!\n*** Οι ποσότητες σαλάτας είναι μια εκτίμηση απλά. Μπορείτε να προσθέσετε περισσότερο ή λιγότερο σαλάτα της αρεσκείας σας!\n4 κουταλιές της σούπας κινόα\n4 κουταλιές της σούπας σιρόπι σφενδάμου\nβαλσάμικο ξύδι σε μορφή πάστας\nΣε ένα μικρό ταψί , προσθέστε την κολοκύθα και γλυκοπατάτα που έχετε ψιλοκόψει σε μικρούς κύβους. Ρίξτε απο πανω το σιρόπι σφενδάμου και ανακατέψτε καλά. Ψήστε στους 200 ° C για 15 λεπτά. Βγάλτε τα και αφήστε στην άκρη να κρυώσουν.\nΓεμίστε μια μικρή κατσαρόλα με νερό και αφήστε το να βράσει. Σε αυτο προσθέστε το κινόα, χαμηλώστε τη φωτιά στο 2, σκεπάστε μέχρι και αφήστε να σιγοβράσει για 20 λεπτά. Μόλις ψηθεί, στραγγίστε και προσθέστε 1 κουταλάκι βεγγέτα για να νοστιμέψει!\nΣε μια μικρή κατσαρόλα, βάλτε το κουκουνάρι μέχρι να ροδίσει σε κάθε πλευρά. Αυτό θα πάρει περίπου 5 λεπτά. Αφήστε και αυτο στην άκρη να κρυώσει. Αφού βεβαιωθείτε ότι έχετε καθαρίσει σαλάτα σας καλά, στεγνώστε την και τοποθετήστε στο μπολ σερβιρίσματος σας.\nΣε αυτό, προσθέστε το κινόα, την κολοκύθα, την γλυκοπατάτα και το κουκουνάρι. Στη συνέχεια, προσθέστε λίγο ξύδι μπαλσάμικο ( και πάλι , η ποσότητα είναι στο χέρι σας! ) και μια πρέζα αλάτι. Ανακατεψτε καλά και σερβίρετε!


Απόκτηση πυραύλων και μαχητικών αεροσκαφών ανακοίνωσε το Ιράν | Η Εφημερίδα των Συντακτών\nΟ πρόεδρος του Ιράν, Χασάν Ροχανί, στο κοινοβούλιο της χώρας\nΜΕΣΗ ΑΝΑΤΟΛΗ 01.09.2018, 18:06\nΤην ενίσχυση των αμυντικών του μέσων ανακοίνωσε το Ιράν, που ετοιμάζεται να αποκτήσει βαλλιστικούς πυραύλους, πυραύλους κρουζ, πολεμικά αεροσκάφη και υποβρύχια. Σύμφωνα με την Τεχεράνη, η κατασκευή των όπλων και των μαχητικών δεν σχετίζεται με το πυρηνικό του πρόγραμμα και δεν προτίθεται να τη θέσει σε διαπραγμάτευση όπως απαιτούν οι ΗΠΑ και χώρες της Ευρώπης.\nΣύμφωνα με τον Ιρανό αναπληρωτή υπουργό Άμυνας, που μίλησε στο κρατικό πρακτορείο ειδήσεων IRNA, «η αύξηση των δυνατοτήτων σε βαλλιστικούς πυραύλους και πυραύλους κρουζ ... και η απόκτηση νέας γενιάς μαχητικών και βαρέων και μεγάλου βεληνεκούς σκαφών και υποβρυχίων με διάφορες οπλικές δυνατότητες είναι μεταξύ των νέων σχεδίων αυτού του υπουργείου».\nΟ Αχαντί υποστήριξε δε ότι οι διεθνείς κυρώσεις απέτυχαν να εμποδίσουν την ανάπτυξη της ιρανικής βιομηχανίας όπλων.\n«Έχουμε την απαραίτητη υποδομή και αυτό που χρειαζόμαστε να κάνουμε είναι έρευνα και ανάπτυξη και ταυτόχρονα να αναβαθμίσουμε και να εκσυγχρονίσουμε την αμυντική βιομηχανία βασιζόμενοι στις πολύ υψηλές επιστημονικές δυνατότητες της χώρας και στους δεκάδες χιλιάδες αποφοίτους του τεχνικού τομέα και της μηχανολογίας», δήλωσε ο Αχάντι, μιλώντας σε διπλωμάτες.\nΗ απόφαση της ιρανικής κυβέρνησης έρχεται να προστεθεί στην επιδεινούμενη κρίση στις σχέσεις Ουάσινγκτον-Τεχεράνης, οι οποίες βρίσκονται στο ναδίρ μετά την απόφαση του Ντόναλντ Τραμπ να αποσύρει τις ΗΠΑ από τη συμφωνία για το πυρηνικό πρόγραμμα του Ιράν.\nΚατηγορώντας το Ιράν ότι δεν τηρεί τη συμφωνία, ο Αμερικανός πρόεδρος έχει επιβάλει αυστηρές οικονομικές κυρώσεις στη χώρα της Μέσης Ανατολής, καλώντας και τις χώρες συμμάχους του να τις ακολουθήσουν, με την απειλή ότι οι επιχειρήσεις του διαφορετικά θα χάσουν τα ωφελήματα της πρόσβασης στην αμερικανική αγορά. Μάλιστα, νέες κυρώσεις αναμένεται να επιβληθούν στις αρχές Νοεμβρίου.\nΟι συνέπειες των αμερικανικών οικονομικών κυρώσεων στο Ιράν και η κακή κατάσταση της οικονομίας της χώρας -ανεργία, υψηλός πληθωρισμός κ.λπ.- έχει προκαλεί δυσαρέσκεια στη χώρα και προβλήματα στην κυβέρνηση του Χασάν Ροχανί. Μόλις πριν από μερικές ημέρες αποπέμφθηκε ο υπουργός Οικονομικών, Μασούντ Καρμπασιάν, ενώ έχουν χάσει τις θέσεις τους και άλλοι κυβερνητικοί αξιωματούχοι.


Αρχική Σελίδα » Πρόγραμμα Αγωγής Υγείας » Διοίκηση και Οικονομία (Ε.Ε.) » Ηλεκτρονική - Αυτοματισμός (Ε.Ε.) » Εύκολο » Μουσική » Γεωγραφία (ΔΕ) » 70 – 100


Κυκλοφοριακές ρυθμίσεις σε Αθήνα και Θεσσαλονίκη για τις παρελάσεις | Η Εφημερίδα των Συντακτών\nΣε ισχύ βρίσκονται σήμερα τα μέτρα της τροχαίας σε Αθήνα και Θεσσαλονίκη για τον εορτασμό της εθνικής επετείου της 28ης Οκτωβρίου.\nΚλειστό είναι το κέντρο της Αθήνας, ενώ ανάλογες κυκλοφοριακές παρεμβάσεις έχουν προγραμματιστεί σε όλους τους δήμους της Αττικής, λόγω της διεξαγωγής των μαθητικών παρελάσεων.\nΣτη συμπρωτεύουσα έχουν ξεκινήσει από τα ξημερώματα οι κυκλοφοριακές ρυθμίσεις με αφορμή την στρατιωτική παρέλαση στις 11:00 οπότε κορυφώνονται οι τριήμερες εκδηλώσεις στην πόλη παρουσία του Προέδρου της Δημοκρατίας, Προκόπη Παυλόπουλου.\nΣύμφωνα με την αστυνομία, τα μέτρα πραγματοποιούνται σε όλο το οδικό δίκτυο της χώρας, ενώ υπάρχει και απαγόρευση κυκλοφορίας φορτηγών άνω του 1,5 τόνου.\nΟ πρωθυπουργός, Κυριάκος Μητσοτάκης, θα παραβρεθεί στις εκδηλώσεις και θα παρακολουθήσει την παρέλαση στο Καστέλι Κισσάμου των Χανίων.\nΔιακόπτεται η κυκλοφορία στις λεωφόρους:\nΔήμος Πειραιά μέχρι 14.00: 34ου Πεζικού Συντάγματος, στο τμήμα της μεταξύ των οδών Ομηρίδου Σκυλίτση και Ελ. Βενιζέλου. Ηρώων Πολυτεχνείου, στο τμήμα της μεταξύ των οδών Ελ. Βενιζέλου και 2ας Μεραρχίας. Βασ. Γεωργίου, στο τμήμα της μεταξύ των οδών Εθν. Αντιστάσεως και Γρ. Λαμπράκη.\nΔήμος Παλαιού Φαλήρου μέχρι 13.00: Λ. Ποσειδώνος, στο τμήμα της μεταξύ της Λ. Αμφιθέας και της οδού Αφροδίτης και στα δύο ρεύματα κυκλοφορίας.\nΔήμος Βάρης- Βούλας- Βουλιαγμένης μέχρι 13.00: Λ. Καραμανλή, στο τμήμα της μεταξύ της Λ. Βουλιαγμένης και της οδού Β. Παύλου, και στα δύο ρεύματα κυκλοφορίας.\nΔεν θα επιτρέπεται η κυκλοφορία όλων των οχημάτων στους εξής δρόμους:\nΜ. Μπότσαρη - Καραϊσκάκη - Καλλιδοπούλου, 25ης Μαρτίου, Π.Συνδίκα, Παρασκευοπούλου, Χατζή, 28ης Οκτωβρίου, στα τμήματά τους από τη Λεωφ. Βασ. Όλγας μέχρι τη Λεωφ. Μεγάλου Αλεξάνδρου,


Συντονιστικό Σωματείων και Εργαζομένων στις Κυκλάδες: Θριαμβευτική νίκη των φοιτητών στο Κεμπέκ!\nΜήνες έντονων κινητοποιήσεων, καταλήψεων, συνεχόμενων συγκρούσεων με την αστυνομία και χιλιάδες συλλήψεις που ακολούθησαν, ήταν απαραίτητοι ώστε οι φοιτητές, κόκκινες σημαίες στον άνεμο, να νικήσουν τελικά τον αγώνα και να εξασφαλίσουν την απόσυρση του μέτρου που προέβλεπε την αύξηση κατά 75% των διδάκτρων. Αλλά, αξιοσημείωτο γεγονός, αυτοί οι φοιτητές μπόρεσαν να οδηγήσουν σχεδόν ολόκληρο τον κόσμο της εργασίας σε έναν αγώνα με στόχο όχι μόνο την υπεράσπιση του δικαιώματος της εκπαίδευσης, αλλά επίσης την καταγγελία της ταξικής επιλογής. Ένα ζήτημα που άγγιξε την καρδιά του γαλλόφωνου πληθυσμού που έφερε στις τελευταίες εκλογές το κόμμα Parti Québécois, του οποίου το πρόγραμμα προέβλεπε κυρίως την άμεση απόσυρση αυτών των απεχθών μέτρων.\nΕλεύθερη μετάφραση απο Alter Info και Liberation


Αυξήθηκε η ανεργία στο βόρειο Αιγαίο για τον Ιούλιο - Inda News\nΑρχική » Β. Αιγαίο » Αυξήθηκε η ανεργία στο βόρειο Αιγαίο για τον Ιούλιο\nΚαθόλου καλά δεν είναι τα μηνύματα για την ανεργία στα νησιά του βορείου Αιγαίου καθώς για τον μήνα Ιούλιο 2021, σύμφωνα με τα επίσημα στοιχεία του ΟΑΕΔ, οι άνεργοι αυξήθηκαν κατά 988 άτομα σε σύγκριση με τον μήνα Ιούνιο φτάνοντας τους 15.501 ανέργους.\nΜε δεδομένο ότι η τουριστική περίοδος ξεκίνησε τον Ιούλιο και την αύξηση της εργασίας στα τουριστικά επαγγέλματα, η αύξηση των εγγεγραμμένων ανέργων σε σχέση με τον προηγούμενο μήνα, δεν είναι σίγουρα καλό σημάδι. Τα στοιχεία αυτά επιβεβαιώνουν, πέραν πάσης αμφιβολίας, την δραματική εικόνα της αγοράς εργασίας στο βόρειο Αιγαίο, προμηνύοντας ένα πολύ δύσκολο φθινόπωρο και έναν ακόμα πιο δύσκολο χειμώνα.\nΌσον αφορά τα στοιχεία για την υπόλοιπη χώρα οι άνεργοι ανήλθαν σε 1.002.261 άτομα και εμφανίζονται αυξημένοι κατά 5,64% σε σύγκριση με τον προηγούμενο μήνα καθώς τον Ιούνιο του 2021 οι εγγεγραμμένοι άνεργοι ανέρχονταν σε 948.722 άτομα. Ο μεγαλύτερος αριθμός καταγράφεται στην Περιφέρεια Αττικής με 360.647 άτομα και στην Περιφέρεια Κεντρικής Μακεδονίας με 198.486 άτομα.Στην Περιφέρεια Αττικής αναλογεί το 35,98% από το σύνολο της χώρας και στηνΠεριφέρεια της Κεντρικής Μακεδονίας αναλογεί το 19,80%.\nΕτικέτες: ΑνεργίαΒόρειο Αιγαίο\nΚαίγεται πάλι η Εύβοια...Εκκένωση περιοχών\nΑνακοίνωση Συμπαράστασης από ΑΕΝ για έλλειψη γιατρού στον Οίκο Ναύτη Χίου


Πανελλαδικές 2020: Πτώση βάσεων σε νομικές και ιατρικές σχολές –\nΜετά την ανακοίνωση των βαθμολογιών των υποψηφίων για την εισαγωγή στην Τριτοβάθμια Εκπαίδευση, την Παρασκευή 10 Ιουλίου, είναι δυνατή μία πρώτη ασφαλής εκτίμηση για το πώς θα κινηθούν οι βάσεις. Πρέπει, ωστόσο, να σημειωθεί ότι οι φετινές επιδόσεις των υποψηφίων και τα μόρια που έχουν συγκεντρώσει δεν θα πρέπει να έρθουν σε ευθεία σύγκριση με την περυσινή χρονιά, καθώς από το φετινό, νέο σύστημα λείπουν οι συντελεστές βαρύτητας.\nΑπό το Σάββατο 11 Ιουλίου, μέχρι και την Παρασκευή 17 Ιουλίου, όλοι οι υποψήφιοι θα πρέπει να οριστικοποιήσουν το Μηχανογραφικό τους, επιλέγοντας «Οριστικοποίηση», στην ειδική πλατφόρμα του υπουργείου Παιδείας, στην ηλεκτρονική διεύθυνση: https://exams.it.minedu.gov.gr.\nΣε εκδήλωση του Kassiopi Project παραβρέθηκε ο πρωθυπουργός Κυριάκος Μητσοτάκης\nΔωρεάν εκπαίδευση στα υγειονομικά πρωτόκολλα για την Covid-19 σε 3.303 τουριστικές επιχειρήσεις της Κεντρικής Μακεδονίας


Atwood Motor Inn Warrnambool, Ξενοδοχείο Αυστραλία. Περιορισμένη προσφορά !\n« Επιστροφή Atwood Motor Inn\nΔείτε κι άλλες φωτογραφίες Επιβεβαίωση τιμών και διαθεσιμότητας : Atwood Motor Inn: Check in :\nΔείτε τις τιμές Atwood Motor Inn - Περιγραφή Αυτό το ξενοδοχείοΔιαβάστε τη συνέχεια\nείναι κάτι παραπάνω από ένα Οικονομικό ξενοδοχείο τριών αστέρων . Σας προτείνονται μεγάλος αριθμός ανέσεων, όπως n.a..Βρίσκεται στην διεύθυνση 8 Spence Street στα βορειο-ανατολικά της πόλης, σε απόσταση μονάχα 6 λεπτά περπατώντας από το κέντρο.\nAtwood Motor Inn στιλ:\nAtwood Motor Inn παροχές και υπηρεσίες\nΤο ξενοδοχείο βρίσκεται στα βόρεια της πόλης (Warrnambool, 179 Kepler Street), μονάχα 7 λεπτά περπατώντας από 110 m -\nΒρίσκεται στα βορειο-ανατολικά, 5 λεπτά απόσταση περπατώντας από το κέντρο της πόλης. Αυτό το ξενοδοχείο βρίσκεται στην διεύθυνση 521 RAGLAN PARADE και είναι η ιδανική βάση για να γνωρίσετε τα αξιο\nΒρίσκεται στην διεύθυνση Raglan Parade, Warrnambool VIC 3280, Australia στα βορειο-ανατολικά της πόλης, σε απόσταση μονάχα 6 λεπτά περπατώντας από το κέντρο.Πολυτελές ξενοδοχείο, το Comfort Inn & 390 m -\n6 λεπτά περπατώντας από το κέντρο, αυτό το ξενοδοχείο βρίσκεται στα ανατολικά της πόλης, στην διεύθυνση 75 Banyan Street. Είναι ιδανικό για να εξερευνήσετε το κέντρο και τα περίχωρα της πόλης.Αυτό τ\nΟικονομικό ξενοδοχείο, το BEST WESTERN ALL SEASONS MTR παρέχει όλες τις ανέσεις όπως n.a..\nΑνήκει στην αλυσίδα ξενοδοχείων Best Western.\nKillarney 10,5 km\nThe Cutting 1,3 km\nLady Bay 22,3 km\nMills' Surf Beach 21,4 km\nSouth Beach σχολείο και πανεπιστήμιο 151,1 km\nΕπιβεβαίωση τιμών και διαθεσιμότητας : Atwood Motor Inn: Check in :


Τσελέντης για Ζάκυνθο: “Θα έχουμε κι άλλες δονήσεις της τάξεως του 5 ή και παραπάνω” | Far-West\nΤσελέντης για Ζάκυνθο: “Θα έχουμε κι άλλες δονήσεις της τάξεως του 5 ή και παραπάνω”\nΠεριμένουμε κι άλλες σεισμικές δονήσεις στη Ζάκυνθο, επεσήμανε ο σεισμολόγος, Διευθυντής του Γεωδυναμικού Ινστιτούτου Αθηνών, αναφερόμενος στις δύο δονήσεις. Άνω των 4 ρίχτερ, που σημειώθηκαν στη Ζάκυνθο, στις 11 σήμερα το πρωί για τις οποίες εμφανίστηκε καθησυχαστικός.\n«Από την πρώτη ημέρα που εκδηλώθηκε ο μεγάλος σεισμός των 6,3 Ρίχτερ της Ζακύνθου, είχαμε πει ότι αναμένουμε μια μετασεισμική ακολουθία, η οποία θα παράγει ισχυρά μετασεισμικά γεγονότα», είπε ο κ. Τσελέντης στο newsbomb.gr\nΠρογραμματική σύμβαση του Δήμου Λευκάδας, του Διαδημοτικού Λιμενικού Ταμείου Λευκάδας και του Enterprise Greec […]\tΑνακοινώσεις για την επέτειο του Πολυτεχνείου


Ερύμανθος: Αυτοφυή αρωματικά φυτά και ελαιόλαδο ενισχύουν την αγροτική οικονομία τη περιοχής | Οργάνωση Παραγωγών (Ο.Π.) - Α.Σ. ΠΗΛΙΟΥ ΚΑΙ Β.ΣΠΟΡΑΔΩΝ\nΕρύμανθος: Αυτοφυή αρωματικά φυτά και ελαιόλαδο ενισχύουν την αγροτική οικονομία τη περιοχής\nΟ ορεινός όγκος του Ερυμάνθου φιλοξενεί πάνω από 970 αυτοφυή φυτά, εκ των οποίων 13 απαντώνται μόνο στην Πελοπόννησο. Το πιο γνωστό παράδειγμα είναι το «τσάι του Ερυμάνθου» (sideritis clandestina).\nΌ ι σημαντικές προοπτικές που υπάρχουν στην περιοχή του Ερυμάνθου Αχαΐας, τόσο για την αξιοποίηση των φαρμακευτικών φυτών –και ιδιαίτερα των αυτοφυών, όπως είναι το τσάι του βουνού–, όσο και στην παραγωγή ποιοτικού παρθένου ελαιόλαδου, αναπτύχθηκαν επιστημονικά κατά τη διάρκεια ημερίδας που διοργάνωσε ο Δήμος Ερυμάνθου και το Παράρτημα Πελοποννήσου και Δυτικής Στερεάς Ελλάδας του Γεωτεχνικού Επιμελητηρίου.\nΟι παραγωγοί της περιοχής ενημερώθηκαν διεξοδικά για επίκαιρα θέματα που αφορούν την ελαιοκαλλιέργεια και τα αρωματικά φυτά, ενώ δόθηκε ιδιαίτερη έμφαση στους τρόπους ενδυνάμωσης των δύο κλάδων του πρωτογενούς τομέα, μέσω της γεωργίας ακριβείας και της άμεσης διασύνδεσης παραγωγής και μεταποιητικών μονάδων, με τον τουρισμό της Δυτικής Ελλάδας (ιαματικό και θεραπευτικό).\nΌπως επισημάνθηκε, το έντονο γεωγραφικό ανάγλυφο, καθώς και οι εδαφοκλιματικές συνθήκες της περιοχής, είναι ιδανικά για την παραγωγή αρωματικών φυτών υψηλής ποιότητας και διατροφικής αξίας. Βασικοί πυλώνες για την ανάπτυξη του κλάδου αποτελούν η συνεχής αύξηση της ζήτησης αρωματικών και φαρμακευτικών φυτών από τις βιομηχανίες καλλυντικών και «φυσικών» φαρμάκων, η εύκολη πρόσβαση στις παγκόσμιες αγορές σε ηλεκτρονικές πλατφόρμες, καθώς και το αυξημένο καταναλωτικό ενδιαφέρον για προϊόντα βιολογικής καλλιέργειας.\nΕπιπλέον, στα πλεονεκτήματα της καλλιέργειας συγκαταλέγεται η προσαρμοστικότητα των αρωματικών στην κλιματική αλλαγή και η σύμπραξη των Ερευνητικών Ιδρυμάτων της Δυτικής Ελλάδας με παραγωγούς και επιχειρήσεις αρωματικών φυτών.\nΟ γεωπόνος MSc της εταιρείας AΔOLO, Χρήστος Θανόπουλος, υπογράμμισε ότι η Ελλάδα διαθέτει την πλουσιότερη χλωρίδα στην Ευρώπη σε σχέση με την επιφάνεια της χώρας, με περισσότερα από 6.500 είδη φυτών, εκ των οποίων 500-600 κατηγοριοποιούνται ως αρωματικά και φαρμακευτικά φυτά, με σημαντικό ποσοστό (15%) από αυτά να χαρακτηρίζεται ως ενδημικά.\nΟ ορεινός όγκος του Ερυμάνθου φιλοξενεί πάνω από 970 αυτοφυή φυτά, εκ των οποίων 13 συναντώνται μόνο στην Πελοπόννησο. Το πιο γνωστό παράδειγμα είναι το «τσάι του Ερυμάνθου» (sideritis clandestina). Ωστόσο, σημαντικό πρόβλημα αποτελεί η ανεξέλεγκτη συλλογή άγριων αρωματικών φυτών, με πιθανό κίνδυνο την εξαφάνιση απειλούμενων ειδών. Όπως τονίστηκε, παρά τα προβλήματα (μικρός κλήρος, υψηλό κόστος παραγωγής, έλλειψη χρηματοδοτήσεων, έλλειψη πιστοποιημένου πολλαπλασιαστικού υλικού κ.ά.), οι προοπτικές για την καλλιέργεια είναι σημαντικές.\nΗ αναπληρώτρια καθηγήτρια του Πανεπιστημίου Πατρών, Φωτεινή Λάμαρη, ανέλυσε διεξοδικά τις ιδιότητες και τις δυνατότητες αξιοποίησης του ενδημικού τσαγιού του βουνού της ορεινής Αχαΐας. Παρουσιάστηκαν μελέτες με τα συστατικά π.χ. φλαβονοειδή, τερπένια, καθώς και με τις βιολογικές ιδιότητές του που, εκτός των άλλων, είναι αντιοξειδωτικές, αντιμικροβιακές, αντιφλεγμονώδεις και νευροπροστατευτικές. Όσον αφορά την αξιοποίηση του ελληνικού τσαγιού του βουνού, έγινε αναφορά σε φυτικά φαρμακευτικά προϊόντα παραδοσιακής χρήσης, συμπληρώματα διατροφής, ροφήματα και καλλυντικά.\nΞεπερνούν τα 30.000 στρέμματα οι ελιές\nΕκτενής αναφορά έγινε και για το ελαιόλαδο, καθώς σύμφωνα με τα στοιχεία του Γεωτεχνικού Επιμελητηρίου η ελιά καλύπτει πάνω από 32.000 στρέμματα στο Δήμο Ερυμάνθου, συμβάλλοντας έτσι σημαντικά στο αγροτικό εισόδημα των παραγωγών της περιοχής.\nΟ γεωπόνος ΜΑ και πρόεδρος του ΓΕΩΤΕΕ Πελοποννήσου και Δυτικής Στερεάς Ελλάδας, Θανάσης Πετρόπουλος, αναφέρθηκε στα προβλήματα της ελαιοπαραγωγής και στις συγκεκριμένες προτάσεις του Επιμελητηρίου για την επίλυση τους.\nΤα σημαντικά προβλήματα αφορούν την έλλειψη τυποποίησης του ελληνικού ελαιολάδου, το μικρό μέγεθος των γεωργικών εκμεταλλεύσεων, καθώς και το υψηλό κόστος των εισροών (λιπάσματα, φυτοπροστατευτικά προϊόντα). Ιδιαίτερη αναφορά έγινε στη φετινή ελαιοκομική περίοδο, όπου παρατηρήθηκε μείωση έως και 80% στην παραγωγή ελαιολάδου. Οι βασικές αιτίες ήταν η μεγάλη προσβολή των ελιών από δάκο και από γλοιοσπόριο.\nThe post Ερύμανθος: Αυτοφυή αρωματικά φυτά και ελαιόλαδο ενισχύουν την αγροτική οικονομία τη περιοχής appeared first on ypaithros.gr.


Εννιά ισραηλινά οπλικά συστήματα με άμεσο ελληνικό ενδιαφέρον και απόδοση… | Defence-point.gr\ndpoint | 16/06/2020 12:05\nΜε έκπληξη -τουλάχιστον αν κρίνει κανείς από τις αντιδράσεις στα κοινωνικά δίκτυα- πληροφορήθηκε το ελληνικό κοινό για εβδομάδες στα ΜΜΕ τα σενάρια για το νέο εθνικό τυφέκιο που θα αντικαταστήσει το G3A3/4 του Ελληνικού Στρατού για το νέο εθνικό όχημα που θα αντικαταστήσει τα τζιπ τύπου M240G/290 στο πλαίσιο των εορτασμών για την επερχόμενη επέτειο των 200 ετών από την έναρξη της Ελληνικής Επαναστάσεως.\n>Ηλεκτρονικά συστήματα υποκλοπών επικοινωνιών ηλεκτρομαγνητικών εκπομπών μεγάλης εμβέλειας για τις Αρχές Ασφαλείας της χώρας με αντικείμενο την αναβάθμιση του δικτύου παρακολούθησης των δραστηριοτήτων του αντιπάλου στο Ανατολικό Αιγαίο και στη Θράκη. Γενικά ο τομέας του Ηλεκτρονικού Πολέμου (EW: Electronic Warfare) προσφέρει απεριόριστες δυνατότητες και θα εξελισσόταν άμεσα σε αποφασιστικής σημασίας πολλαπλασιαστή ισχύος…\nTags: ΕΛΛΑΔΑ ΙΣΡΑΗΛ, ΕΛΛΗΝΟΪΣΡΑΗΛΙΝΗ ΑΜΥΝΤΙΚΗ ΣΥΝΕΡΓΑΣΙΑ, ΙΣΡΑΗΛ ΑΜΥΝΤΙΚΗ ΒΙΟΜΗΧΑΝΙΑ